Predrag Danilović - Blic Online\nPredrag Danilović u rodnom Trebinju: Sport nema nikakve veze sa politikom\nDelegaciju Košarkaškog saveza Srbije na Košarkaškom saboru u Trebinju predvodi njegov predsednik Predrag Danilović, slavni košarakaš koji je poreklom Trebinjac.\nSmotra najboljih: U Trebinju počinje "Košarkaški sabor"\nPovodom tradicionalnog „Košarkaškog sabora“ koji danas počinje u Trebinju u Gradskoj upravi priređen je prijem za predstavnike košarkaških saveza Srbije i RS.\nZAKAZANO SUĐENJE Danilovićev kum ponovo na optuženičkoj klupi 16. jula\nPočetak ponovljenog suđenja Branku Filipoviću zvanom Fido, koji je optužen da je u maju 2013. u restoranu "Kafanica" pokušao da ubije svog kuma i predsednika KK Partizan Predraga Danilovića, zakazan je za 16. jul u beogradskom Višem sudu.\nFido o napadu na Danilovića: Nisam hteo da ga ubijem, za sve je kriv alkohol!\nBranko Filipović Fido, koji je 18. maja u restoranu „Kafanica“ u Košutnjaku izbo nožem Predraga Danilovića, dao je danas iskaz u Palati pravde.\nFidovi branioci predložili novu nagodbu Tužilaštvu\nPočetak suđenja Branku Filipoviću Fidu optuženom da je 18. maja nožem ranio predsednia KK Partizan Predraga Danilovića odloženo je danas u Višem sudu u Beogradu, jer su Filipovićevi branioci podneli novi predlog o zaključenju sporazuma sa Tužilaštvom o priznanju krivice.\nU Višem sudu u Beogradu za sutra je zakazan početak suđenja Branku Filipoviću zvanom Fido, optuženom da je 18. maja ranio nožem predsednika koarkakog kluba Partizan Predraga Danilovića, ali još nije izvesno da li će suđenje početi.\nOdloženo suđenje za pokušaj ubistva Danilovića, Filipović pregovara o priznanju krivice\nU Višem sudu u Beogradu danas je odložen početak suđenja Branku Filipoviću zvanom Fido, optuženom da je 18. maja ranio nožem predsednika košarkaškog kluba “Partizan” Predraga Danilovića, jer Filipović pregovara sa Tužilaštvom o zaključenju sporazuma o priznanju krivice.\nPočinje suđenje za pokušaj ubistva Danilovića\nU Višem sudu u Beogradu sutra bi trebalo da počne suđenje Branku Filipoviću zvanom Fido, optuženom da je 18. maja ranio nožem predsednika košarkaškog kluba “Partizan” Predraga Danilovića.\nFido i Danilović zajedno u sudnici\nBranko Filipović Fido izašao je juče pred sud pod optužbom da je 18. maja pokušao ubistvo nekadašnjeg reprezentativca i sada predsednika košarkaškog kluba "Partizan" Predraga Danilovića, inače svog dotadašnjeg najboljeg druga.\nSuđenje Fidi zbog ranjavanja Danilovića počinje sutra\nSuđenje Branku Filipoviću Fidi, osumnjičenom da je 18. maja predsednika košarkaškog kluba Partizan Predraga Danilovića ranio nožem, trebalo bi da počne sutra u Višem sudu u Beogradu.\nBranko Filipović Fido zvanično optužen za pokušaj ubistva Predraga Danilovića\nViše javno tužilaštvo u Beogradu podiglo je optužnicu protiv Branka Filipovića Fida, zbog pokušaja ubistva predsednika košarkaškog kluba Partizan Predraga Danilovića.\nDanilović sprema tužbu za odštetu protiv Filipovića\nNisam razgovarao sa Predragom Danilovićem o tome da li će tražiti odštetu zbog teških povreda koje mu je naneo Branko Filipović, rekao je za „Blic” Ilija Dražić, advokat predsednika KK Partizan, koga je nekadašnji prijatelj ubo nožem u stomak u noći 18. maja u restoranu „Kafanica”.


SARAJEVO, BANJALUKA – Poljoprivrednici u Republici Srpskoj koji se bave uzgojem junadi kažu da su već na koljenima, jer je veliki broj bikova prerastao, juneće meso se prodaje za 3,5 KM kilogram žive vage, što je, ističu, ispod svake cijene, a još nema indicija da bi izvoz mesa u Tursku mogao u skorije vrijeme da počne, jer je pandemija zaustavila sve procese.\nVladimir Usorac, predsjednik Udruženja poljoprivrednika RS, kazao je za “Nezavisne” da ima dosta junećeg mesa viška za otkup. Navodi da je otkupljeno samo ono što je finansiralo resorno ministarstvo.\n“Od prvog momenta u Tursku nije išlo zato što su oni koji su izvozili uzimali iz Poljske, a ovdje kupovali malo, a sad ne kupuju ništa domaće”, kaže Usorac.\nStaša Košarac, ministar spoljne trgovine i ekonomskih odnosa BiH, tvrdi da će istrajati na tome da, kada epidemiološki uslovi dozvole, zajedno sa nadležnim entitetskim ministrima, direktorom Kancelarije za veterinarstvo BiH, ambasadorom Turske u BiH te predstavnicima kompanije “Tareks” i svim sertifikovanim klaničkim kapacitetima u Republici Srpskoj i Federaciji BiH definišu primarni otkup domaće proizvodnje putem klaničkih firmi koje imaju sertifikate za izvoz mesa u Tursku.\n“Zbog prisutnih viškova u oba entiteta, a koji se odnose na primarnu proizvodnju, neophodno je za ovu godinu povećati kvotu sa 3.000 tona na 5.000 tona od ukupno odobrenih 8.000 tona. To bi značilo da akumulirane viškove možemo prodati Turskoj, čime bismo obezbijedili veću robnu razmjenu, kao i otkup domaće proizvodnje. Insistiraću na tome da sa turskom kompanijom, koja je ovlaštena za izvoz mesa u Tursku, definišemo da se u ovaj posao uključi značajno veći broj sertifikovanih kompanija iz Republike Srpske i Federacije BiH, što do sada, nažalost, nije bio slučaj. O ovim temama nedavno sam razgovarao sa ambasadorom Turske u BiH Haldunom Kocem i upoznao sam ga sa stavovima”, kazao je Košarac.\n“Ja želim da ispravim nepravdu učinjenu prema kompanijama iz Republike Srpske i jasno se zalažem za ravnopravan tretman svih sertifikovanih kompanija iz oba entiteta. To je moje opredjeljenje od kojeg neću odustati”, rekao je Košarac.\nNedžad Bićo, predsjednik Udruženja poljoprivrednika FBiH, za “Nezavisne” ističe da su se poljoprivrednici “opekli” sa izvozom i da je dosta ljudi odustalo od toga, odnosno da sada mali broj stočara uzgaja bikove.\n“To što se uzgoji proda se ovdje u Federaciji BiH. Međutim, razgovarao sam sa kolegama u Semberiji i tamo je, kažu, katastrofa i, nažalost, uzgajivači u RS su na koljenima”, rekao je Bićo. Nezavisne novine\nKomentari na članak: Stočari na mukama, izvoz u Tursku još blokiran\n07.07.2020 u 13:19\nHvala gospodinu Košarcu na njegovoj izjavi da će to da uradi kada se sve ovo završi. Nema smisla da se zovnu telefonima, prave sjednice preko interneta i da se prave dopisi ambasadi Turske u BiH i BiH u Turskoj radi održavanja online sjednice da se ovaj problem prevaziđe. Ipak svi mi znamo da ministar voli da se sastanči sa hranom, pićem i muzikom.


Petnaesta po redu manifestacija „Kraljevski dani“ osnovne škole „Kralj Aleksandar I” počeće u petak 7. decembra i trajaće do 14. decembra kada će biti obeležen dan škole.\nKao i prethodnih godina, „Kraljevski dani“ će biti obeleženi zanimljivim i raznolikim programom koji su pripremili đaci i profesori osnovne škole „Kralj Aleksandar I“.\nSutra u maloj sali škole, sa početkom u 18 časova, filmom o maratoncu Goranu Nikoliću „Kada ima volje, ima i načina“ zvanično će početi ova manifestacija. U subotu 8. decembra, sa početkom u 10 časova i 30 minuta, svi posetioci mogu pratiti Kadetsko prvenstvo Braničevskog okruga u šahu. Nedelja je dan predviđen za odmor, a u ponedeljak manifestacija se nastavlja. Tog dana, sa početkom u 10 časova počinju aktivnosti u sklopu „Sportskog dana“ dok će se u 12 časova u centralnom holu škole održati prodajna izložba učeničkih radova. Sledećeg dana, tačnije u utorak 11. decembra, sa početkom u 19 časova, u maloj sali će se održati književno veče kada će biti promovisan školski časopis „Đačko srce“. Pored promocije časopisa, najavljen je i kviz, kao i obraćanje specijalnog gosta, Dejana Aleksića, književnika za decu.\nU sredu 12. decembra sa početkom u 19 časova, održaće se veče stranih jezika sa mešovitim programom. Kao i prethodnog dana, u maloj Sali, u četvrtak sa početkom u 19 časova svi prisutni će moći da prate duhovno – etno veče pod nazivom „Divan je Gospod u svetima svojim“ uz dramsko – muzički prikaz.\nPoslednji dan manifestacije održaće se u petak 14. decembra. U centralnom holu škole, sa početkom u 12 časova, održaće se svečano otvaranje izložbe likovnih radova sa likovne kolonije „ Paleta Đure Jakšića“. Istog dana „Kraljevski dani“ će se završiti svečanom akademijom povodom dana škole „Ljubav svetom vlada“, koja će se održati u velikoj sali Centra za kulturu u Požarevcu sa početkom u 16 časova.\nŠkola ove godine obeležava 79. godišnjicu od osnivanja. Pod imenom „Osnovna škola Velikog Kralja Aleksandra I Ujedinitelja“ svečano je otvorena na Vidovdan 1939. godine. Po završetku rata škola neko vreme nema ime i u dokumentima se javlja samo kao “Škola broj 3“. Od početka školske 1948/49. sve do 21. januara 2002. škola nosi ime „Veljko Dugošević“ po narodnom heroju iz Drugog svetskog rata, a onda ponovo dobija svoje prvo ime „Kralj Aleksandar I“.


Medical SPA Asocijacija Crne Gore, u saradnji sa Klasterom zdravstvenog turizma Crne Gore i uz podršku Unije poslodavaca Crne Gore, organizuje dvodnevni događaj – X Međunarodnu konferenciju pod nazivom „ZDRAVSTVENI TURIZAM – Put za cjelogodišnj turistički proizvod “.\nKonferencija će biti održana 30. i 31. oktobra, u hotelu Splendid Conference & Spa Resort, u Budvi.\nMeđunarodna konferencija o zdravstvenom wellness i spa turizmu i ove će godine okupiti ugledne domaće i inostrane stručnjake, operativce i konsultante iz područja medicine i turizma, te predstavnike hotelijerske i wellness industrije, koji će zajednički pokušati da odgovore na ključna pitanja o fazama razvoja zdravstvenog turizma u Crnoj Gori i regionu. Dragocjeno iskustvo domaćih predavača i gostiju iz inostranstva učesnici će imati prilike da čuju kroz njihova pojedinačna izlaganja i panel diskusije, tematski podijeljene u tri osnovne cjeline - lječilišni turizam, medicinski turizam i medicinski wellness.\nZdravstvenim ustanovama u privatnom i državnom vlasništvu, preduzetnicima u zdravstvu, turističkim agencijama, hotelijerima, marketinškim agencijama, investitorima...\nTokom ovog dvodnevnog događaja planirana je i konferencijska izložba. Pozivaju se zainteresovani izlagači medicinske, stomatološke, spa i wellness opreme da se jave tehničkom organizatoru Konferencije radi osiguranja izložbenog prostora. Kontakti po navedenom dati su u pozivnom pismu (u prilogu).\nAgenda i prijava učešća\nDetaljne informacije o ovogodišnjoj Konferenciji dostupne su u Pozivu za učešće, kao i Agendi i možete ih preuzeti u prilogu (na dnu strane).\nZa sva dodatna pitanja, kao i prijavu učešća, molimo kontaktirajte organizatora:\nTelefon: 069 466 088\nPoziv - X Medjunarodna konferencija [658 kB]\nAgenda - X Medjunarodna konferencija [249 kB]


SDS: Dodik prikriva kriminal - 24.11.2015, Sputnik Srbija\nSDS: Dodik prikriva kriminal\nNa jučerašnji tekst objavljen na sajtu Sputnjika „Tajni plan za rušenje Dodika“, Srpska demokratska stranka reagovala je saopštenjem. 24.11.2015, Sputnik Srbija\n15:33 24.11.2015 (Osveženo: 03:36 26.08.2021)\n© AFP 2021 / Elvis BarukčićMladen Bosić, predsednik SDS-a\n© AFP 2021 / Elvis Barukčić\nNa jučerašnji tekst objavljen na sajtu Sputnjika „Tajni plan za rušenje Dodika“, Srpska demokratska stranka reagovala je saopštenjem.\n„Svaki put kada se pojave novi dokazi o milionskim krađama i u koje je umešan vrh Republike Srpske, SNSD plasira priče o navodnim planovima za rušenje Milorada Dodika. Ta kuknjava nije ništa drugo nego podvale i laži kojima pokušavaju da se prikriju brojne afere u koje je umešan Milorad Dodik“, navodi SDS.\nSDS dodaje da naš narod kaže „u strahu su velike oči“, što je „samo potvrda da se vrh Republike Srpske plaši dokaza o kriminalu i saznanja do kojih su došli SDS i Savez za promjene“.\n„Jedna od tih afera koje su uzdrmale vrh RS je i saznanje kako je Dodik kupio vilu u Beogradu, kao i kako su isparili milioni iz ’Birča‘, ’Bobar banke‘, ’Balkan investment banke‘, robne kuće ’Boska‘, IRB i mnoge druge", navodi SDS.\nSDS još jednom upozorava da su najveća opasnost za Republiku Srpsku državni kriminal i korupcija, koja je ušla u sve pore sistema.\nSDS će, dodaje se, nastaviti da se zalaže da svi u Republici Srpskoj podjednako odgovaraju pred zakonom, a da oni koji su na najvišim funkcijama budu još strože tretirani zbog štete koju su svojim kriminalom naneli Republici Srpskoj.\n„To neće promeniti ni lažne vijesti i tobožnje analize, kao ni razna podmetanja koje se plasiraju preko plaćeničkih medija i tzv. javnog RTV servisa“, zaključuje SDS.


Vladavina prava u Mađarskoj: Evropski parlament pozvao EU da reaguje - EU Delegacija u Srbiji\nBy Jovan objavljeno\t 12/09/2018 Vesti iz Brisela\nEvropski parlament je od članica EU zatražio da u skladu sa članom 7 Ugovora o EU utvrde da li postoji opasnost od kršenja osnovnih vrednosti EU u Mađarskoj.\nZahtev je dobio podršku 448 poslanika, protiv je glasalo 197, a suzdržanih je bilo 48. Za usvajanje zahteva je bila potrebna apsolutna većina (376 poslanika) i dve trećine datih glasova (bez suzdržanih).\nOvo je prvi put da je Evropski parlament odlučio da pozove Savet EU na pokretanje postupka protiv neke članice zbog sistemske pretnje osnovnim vrednostima Unije. Reč je o vrednostima koje su sadržane u članu 2 Ugovora o EU i Evropskoj povelji o osnovnim pravima, a koje između ostalog uključuju demokratiju, ravnopravnost, vladavinu prava i ljudska prava.\nPoslanici su zatražili od članica da pokrenu postupak u skladu s članom 7(1) Ugovora o EU i istakli da su, uprkos spremnosti mađarskih vlasti na raspravu o zakonitosti određenih mera, izostali konkretni potezi te da još postoje „brojna pitanja koja izazivaju zabrinutost“. Oni ističu da je ovo preventivna faza postupka koja otvara prostor za dijalog te da je njen cilj „da se izbegnu potencijalne sankcije”.\nParlament podseća da je ulazak Mađarske u EU bio „dobrovoljan čin, utemeljen na suverenoj odluci i širokom konsenzusu čitavog političkog spektra“. Ističe se i da svaka mađarska vlada ima obavezu da otkloni rizike ozbiljnog kršenja vrednosti EU.\nKljučne oblasti koje izazivaju zabrinutost Parlamenta:\nfunkcionisanje ustavnog i izbornog sistema,\nkorupcija i sukob interesa,\nprivatnost i zaštita podataka,\npravo na jednaki tretman,\nprava manjina, uključujući Rome i Jevreje,\nosnovna prava migranata, tražilaca azila i izbeglica, i\nekonomska i socijalna prava.\nPredlog će biti poslat Savetu na uvid državama članicama. Za usvajanje odluke o opasnosti od ozbiljnog kršenja vrednosti EU u Mađarskoj potrebni su glasovi četiri petine članica. No, Savet bi prvo trebalo da čuje stav Mađarske, a Evropski parlament da da saglasnost. Članice EU bi takođe mogle da odluče da razmotre preporuke upućene Mađarskoj i da na taj način otklone razloge za zabrinutost.\nU kasnijoj fazi postupka, Evropski savet može – jednoglasno i uz saglasnost Evropskog parlamenta – da zaključi da se u Mađarskoj ozbiljno i sistemski krše vladavina prava, demokratske vrednosti i osnovna prava, što bi moglo da dovede do sankcija, kao što su privremeno oduzimanje prava glasa u Savetu.


Jeftini letovi iz Somalije za Niue - Avionske karte Somalija Niue - eSky.ba\nLetovi za Niue\nLetovi iz Somalije za Niue\nPretražite letove iz Somalije za Niue\nProvjerite najbolje ponude letova iz Somalije za Niue\n✔ Postoje li posebne ponude za letove iz Somalije za Niue na eSky.ba?\n✔ Mogu li se pobrinuti za osiguranje prilikom rezervacije leta iz Somalije za Niue?\n✔ Ako rezerviram let iz Somalije za Niue, mogu li rezervirati ujedno i smještaj?\n✔ Koje avio-kompanije nude letove iz Somalije za Niue?\nBudite sigurni, da na eSky.ba ponuda letova iz Somalije za Niue uključuje ne samo niskotarifne avio-kompanije, već i one koje su specijalizirane za visoki standard.


Hristov Consulting Vesti » 2017 » December\nZahvalnica Inspektorata za rad Aleksandri Hristov\nInspektorat za rad Ministarstva za rad, zapošljavanje, boračka i socijalna pitanja Republike Srbije dodelio je zahvalnice pojedinim inspektorima, kao i drugim pojedincima zaslužnim za uspešan rad Inspektorata od jula 2017. godini. Zahvalnice su dodeljene prilikom predstavljanja analize rezultata u 2017. godini i planova za naredni period, čemu su prisustvovali načelnici svih odeljenja i šefovi odseka Inspektorata za rad iz cele Srbije.\nZa postizanje natrposečnih rezultata u realizaciji poslova u oblasti radnih odnosa i bezbednosti i zdravlja na radu posebno su pohvaljeni Ljiljana Stojšić, načelnica Odeljena inspekcije rada Novi Sad, Todor Lazić i Miodrag Okiljević, koordinatori za analizu i unapređenje inspekcijskog nadzora.\nMeđu zaslužnim pojedincima, koji su uspešno sarađivali i dali doprinos jačanju ukupnih kapaciteta Inspektorata za rad, našla se Aleksandra Hristov.\n“Izuzetna mi je čast što je direktor Inspektorata Stevan Đurović sa svojim saradnicima, prepoznao znanje i trud koji sam kao posebna savetnica ministra za rad, zapošljavanje, boračka i socijalna pitanja iz oblasti strateških komunikacija, uložila radeći sa ovom institucijom. Postignuti rezultati, pogotovo u saradnji sa medijima i načinu predstavljanja Inspektorata u javnosti, mogli su se dostići samo zajedničkim radom, u saradnji sa ljudima koji su otvoreni za sugestije i spremni da novousvojena znanja i veštine prepoznaju i počnu da primenjuju u praksi“, rekla je Aleksandra Hristov.\nPored Aleksandre Hristov priznanje su dobili Danijela Lončar, načelnica Južnobanatskog upravnog okruga, Jovan Protić iz Međunarodne organizacije rada, Dragana Ilić i Milan Stefanović iz NALED-a, Mirjana Majstorović iz Saveta Evrope i Tatjana Jokanović, pomoćnica poverenika za zaštitu ravnopravnosti.\nDirektoru Rudnika i flotacije “Rudnik” Acu Iliću dodeljena nagrada Privredne komore Srbije\nGeneralnom direktoru Rudnika i flotacije Rudnik iz Gornjeg Milanovca Acu Iliću , dodeljena je nagrada Privredne komore Srbije (PKS) za doprinos ostvarenim rezultatima u privređivanju i unapređenje menadžmenta u 2017. godini.\nNagrade Privredne komore Srbije za 2017. dodeljene su na svečanoj sednici Skupštine PKS, kompanijama i pojedincima koji su radom, angažovanjem i rezultatima pružili veliki doprinos razvoju srpske privrede. Dodeljeno je 41 priznanje u četiri kategorije – 11 jubilarnih nagrada, 16 privrednim društvima, 13 pojedincima i Nagrada za doprinos informisanju javnosti o poslovanju privrede i Komore


31. Međunarodni kongres o procesnoj industriji - OGLASNA TABLA - INFO\n14 маја, 2018 0307\nDruštvo za procesnu tehniku, pri Savezu mašinskih i elektrotehničkih inženjera i tehničara Srbije (SMEITS), po trideset prvi put organizuje Međunarodni kongres o procesnoj industriji – Procesing ’18. Ove godine od 6. do 8. juna kongres će biti održan u hotelu „Cepter hotel Drina“ u Bajinoj Bašti.\nCiljevi kongresa o procesnoj industriji su inoviranje i proširivanje znanja inženjera odgovarajućih struka, kao i podrška istraživačima u predstavljanju ostvarenih rezultata istraživačkih projekata.\nU organizaciji Procesinga ’18 učestvuju članovi SMEITS-a – koleginice i kolege sa odgovarajućih katedri većine tehničkih fakulteta u zemlji, bez čijeg volonterskog rada ovako ozbiljan skup ne bi mogao da se tako dobro realizuje.\nS obzirom na to da se ovogodišnji skup održava u Bajinoj Bašti, deo programa biće posvećen problematici privrede tog dela zemlje, na obnovljive izvore energije regiona: biomasu, hidroenergiju, solarnu energiju i njihov uticaj na životnu sredinu.\nU organizaciji skupa pomogli su Opština Bajina Bašta, mnogi fakulteti u Srbiji i Republici Srpskoj, Regionalna privredna komora Užice, Stalna konferencija gradova i opština, Institut za standardizaciju Srbije, Inženjerska komora Srbije, Nemačko-srpska privredna komora. Kao prateći događaji Procesinga ’18, predviđen je seminar „Fotonaponski sistemi u gradovima“ koji drže Rastislav Kragić iz Ministarstva energetike RS, Zoran Nikolić, iz tehničkog instituta SANU i Zoran Stević, sa Tehničkog fakulteta u Boru. Dva dana kasnije, u redovnom programu Procesinga ’18, održava se Okrugli sto o opremi pod pritiskom. Institut za standardizaciju će predstaviti novi standard o bezbednosti i zaštiti na radu.


SIJALICA 12V,21W - Oprema - Wurth\n44 RSD / kom\nWurth SIJALICA 12V,21W\nWurth je u Srbiji prisutan od 1996. godine.Stalno usavršavanje i dnevni kontakt sa brojnim korisnicima naših artikala obezbeđuju da ljudi iz struke imaju stručne sagovornike koji razumeju procese i poznaju tehnologije. Našim kupcima na taj način obezbeđujemo stalno praćenje najnovijih dostignuća iz oblasti montažne tehnike bez obzira gde se nalaze.\nMeđunarodni koncern Wurth, prisutan u 86 zemalja sa više od 380 kompanija, snabdeva profesionalce u oblasti montaže sa preko 100.000 artikala. Saradnja sa Wurth-om je garancija kvaliteta i efikasnosti svakog profesionalca. Proizvodi iz našeg programa su rađeni prema DIN i ISO standardima propisanim za razna područja delatnosti gde se koriste tiplovi, vijci, proizvodi tehničke hemije, ručni, električni i pneumatski alati, izolacije, održavanje i negu. Zahvaljujući radu svojih stručnjaka Wurth ima vodeću poziciju na tržištu montažne opreme i tehnike u svetu.


Votsap - Blic Online\nKompanija Fejsbuk planira da integriše usluge razmena poruka aplikacija Votsap (WhatsApp), Instagram i Mesindžer (Messenger), javlja Bi-Bi-Si pozivajući se na pisanje "Njujork Tajmsa".\nDA LI JE OVO MOGUĆE? Milionima poruka uoči Nove godine oborena aplikacija Votsap\nAplikacija za slanje poruka Votsap naizgled je oborena usled miliona korisnika koji su pokušavali da putem nje čestitaju Novu godinu, javlja britanski "D San".\nUbica iz Londona slao poruke preko "Votsapa" samo nekoliko minuta pre napada\nAplikacija Votsap uvodi reklame\nVotsap je saopštio da će početi da u većoj meri razmenjuje podatke s Fejsbukom, kao i da će omogućiti pojedinim kompanijama da pošalju poruke korisnicima te aplikacije.\nZAVRŠENA BLOKADA "Votsap" ponovo radi u Brazilu posle 24 časa\nBrazilski sud odobrio je danas deblokiranje servisa za slanje poruka Votsap (WhatsApp) koji je bio pod 24-časovnom blokadom zbog zadržavanja informacija u okviru istrage, saopštio je taj provajder mobilnih usluga.\nIranske vlasti isključuju LINE, VotsAp i Tango\nPravosudni organi Irana naredili su danas da se tri popularna provajdera mobilnih usluga imaju zatvoriti, što je odluka kojoj se kancelarija iranskog predsednika Hasana Rouhanija dugo perotivila, javlja iranska državna agencija IRNA.


Mekejna iznervirao sporazum Rusije i SAD o Siriji - 23.10.2015, Sputnik Srbija\nMekejna iznervirao sporazum Rusije i SAD o Siriji\nDžona Mekejna samo što nije „udarila kap“ zbog sporazuma između SAD i Rusije o „dekonfliktizaciji“ neba iznad Sirije, kako bi izbegli nesrećne slučajeve... 23.10.2015, Sputnik Srbija\nvesti, svet, džon mekejn\n16:30 23.10.2015 (Osveženo: 16:37 23.10.2015)\n© AFP 2022 / Ross D. FranklinSenator Džon Mekejn\n© AFP 2022 / Ross D. Franklin\nDžona Mekejna samo što nije „udarila kap“ zbog sporazuma između SAD i Rusije o „dekonfliktizaciji“ neba iznad Sirije, kako bi izbegli nesrećne slučajeve, saopštio je komentator „Amerikan konzervativa“ Denijel Larison.\nRusija i Amerika blizu sporazuma o letovima iznad Sirije\n15 Oktobar 2015, 13:40\nDžon Mekejn, po mišljenju komentatora američkog lista, iznerviran je sporazumom Rusije i SAD, jer je to još jedan korak dalje od njegove „poluumne varijante“ o bespilotnoj zoni.\n„Interesantno je da Mekejn tako jako protestuje protiv sporazuma koji smanjuje rizik za američke pilote koji lete nad Sirijom. U Siriji su SAD uradile mnogo nemoralnog, ali ovo tačno nije taj slučaj“, piše komentator.\nPodržavajući „sirijske marionete“, SAD su stvorile „apsurdnu situaciju, ulazeći u konflikt, gde za njih ništa nije stavljeno na kocku, dok marionete ne mogu da dovedu do uspeha“. Amerika koristi marionete zato što za Siriju u zemlji postoji tako malo interesovanja, što ona ne zaslužuje direktnu intervenciju.\nRanije su analitičari naveli da se SAD se ponašaju „neodgovorno“, rizikujići živote svojih saveznika lažnim nadama da će „Ujka Sem biti sa njima do kraja“. U stvarnosti, Vašington će ih odmah napustiti, čim podrška počne da im stvara probleme.


Beta 19. maja 2020. 15:35\nŽivot u izolaciji tokom pandemije doprineo je u Evropi rekordnim iznosima onlajn kupovine, pre svega namirnica, pokazuje danas objavljeno istraživanje kompanije Masterkard (Mastercard).\nOnlajn šoping je nadmašio sve druge oblike potrošnje u aprilu: više od polovine kupaca u Evropi je izjavilo da kupuju onlajn više nego ikada pre.\nRekordan je i broj prijava na virtuelne časove kućnog fitnesa, na onlajn sajtove za filmove, TV i za onlajn učenje.\nIstraživanje, tokom maja medju 12.500 ljudi u 15 zemalja, pokazalo je da trećina troši više novca na „virtuelna iskustva“, skoro dve trećine su gledale TV ili filmove preko onlajn pretplata na sajtove, više od četvrtine je pohadjalo časove vežbanja onlajn, a 24 procenta virtuelne muzeje i drugo.\nViše od četvrtine anketiranih je reklo da je tokom prethodnog meseca dalo onlajn donacije, a 14 procenata ispitanih je to tako učinilo prvi put.\nKosrinici kartica su počeli da više nego ranije koristi onlajn bankarske usluge, da uče kako da upravljaju svojim zdravljem i lekove kupuju onlajn, da kuvaju koristeći onlajn uputstva, da programiraju, sviraju muzičke instrumente, kupuju knjige…\nPredsednik u Masterkardu za tržište Evrope, Mark Barnet je rekao da je sada više nego ikada ranije „ljudima potreban pristup digitalnoj ekonomiji“.\n„Svi mi u kompaniji Masterkard konstanto radimo na tome da onlajn šoping učinimo jednostavnijim, sigurnim i besprekornim za svakoga, bez obzira da li kupuje životne namirnice ili virtuelna iskustva“, rekao je on.


U Vlasenici održan Dan bezbjednosti saobraćaja - infoBirač\nU Vlasenici je i ove godine održana manifestacija Dan bezbjednosti saobraćaja, u okviru obilježavanja Evropske nedjelje mobilnosti. Manifestacija je realizovana uz podršku Agencije za bezbjednost saobraćaja Republike Srpske i Ministarstva saobraćaja i veza Republike Srpske.\nManifestacija je počela zajedničkom šetnjom učenika Osnovne škole „Vuk Кaradžić“ i polaznika predškolske ustanove „Prvi koraci“.\nStručni tim Agencije za bezbjednost saobraćaja Republike Srpske demonstrirao je značaj upotrebe sigurnosnog pojasa u vožnji preko simulatora prevrtanja, te uticaj alkohola na vozače upotrebom „pijanih naočara“.\nPovodom Dana bezbjednosti saobraćaja, načelnik opštine Vlasenica Miroslav Кraljević je izjavio da opština već tri godine uspješno realizuje projekte uz podršku Agencije za bezbjednost saobraćaja.\n– Ukupna vrijednost projekata u saobraćaju je 75.000 КM. Na razne načine činimo sve da život i bezbjednost naših građana, a posebno najmlađe populacije bude na najvišem nivou – rekao je Кraljević.\nVršilac dužnosti zamjenika direktora Agencije za bezbjednost saobraćaja Republike Srpske Milija Radović je rekao da je ovo jedna od najboljih saradnji sa lokalnim zajednicama, koju Agencija ostvaruje zahvaljujući podršci i razumijevanju načelnika opštine Vlasenica.\nRadović je zajedno sa načelnikom opštine posjetio JU OŠ „Vuk Кaradžić“ Vlasenica gdje je razgovarao sa direktoricom Dankom Milić Кezunović. Agencija je za učenike drugog razreda obezbijedila poklone u vidu majica, bojanki i promotivnog materijala.\nZavršen „Beer fest“ u Vlasenici


SEEbiz.eu / RS / Ponovo oglašena prodaja Jugoremedije\nJugoremedija Radovan Savić\nDatum objave: 20.01.2018. - 18:00:32\nBEOGRAD - Stečajni upravnik Radovan Savić oglasio je novu prodaju zrenjaninske fabrike lekova Jugoremedija javnim prikupljanjem ponuda.\nVrednost fabrike lekova procenjena je na blizu 3,9 milijardi dinara. Otkup dokumentacije zainteresovane kupce koštaće 500.000 dinara, a obavezni depozit je 777,3 miliona dinara.\nU imovinu Jugoremedije spada industrijski kompleks fabrike, pripadajuća oprema, jedan stan, 28 vozila, inventar... Prodajom je uključena i intelektualna svojina – 21 žig za lekove, kao i parnica koja se vodi pred Privrednim sudom u Zrenjaninu za povraćaj dozvola za stavljanje 22 leka u promet.\nTakođe, prodaju se i preparati koji predstavljaju lekove zaštićene robnim žigom, 9 komada, i 12 preparata koji predstavljaju generičke lekove za koje Jugoremedija poseduje kompletan tehnološki postupak.\nPonude se dostavljaju do 19. februara, do 11.45 časova, a samo 15 minuta kasnije ponude će biti javno otvorene u prostorijama fabrike.\nPodsetimo, pokušaj prodaje fabrike u oktobru prošle godine otkazan je nakon žalbe Odbora poverilaca. Naime, Privredni sud u Zrenjaninu usvojio je prigovor poverilaca i otkazano javno nadmetanje za prodaju fabrike lekova Jugoremedija zakazano za 16. oktobar 2017. godine.


Objavljeno: 27 Septembar 2017\nDana, 26.9.2017. godine, u Banja Luci je održan sastanak sa načelnicima gradova i opština Republike Srpske i Federacije BiH, kojima će biti realizovani projekti iz donacije Srbije u iznosu od 11 miliona KM, na kojem je prisustvovao i načelnik Opštine Bosanski Petrovac, Zlatko Hujić.\nNačelnike gradova i opština primili su predsjednik Republike Srpske, Milorad Dodik, predsjednica Vlade Srpske Željka Cvijanović i ministar finansija, Zoran Tegeltija.\nKada je riječ o raspodjeli sredstava opštinama u Federaciji BiH, Drvaru će pripasti 350.000 eura, Grahovu i Glamoču po 200.000 eura, Krupi 50.000 eura i našoj Opštini 100.000 eura.\nSa čelnim ljudima opština iz dva entiteta, koje su aplicirale sredstva, razgovarano je o procedurama na koji način bi moglo da se krene u realizaciju projekta, te je u okviru hodograma aktivnosti koji obuhvata 15 tačaka, prezentiran put od primanja sredstava na račun Vlade Srpske (koje je uplatila Vlada Republike Srbije), do realizacije projekata ciljnih opština, pa sve do dostavljanja izvještaja o upotrebi donatorskih sredstava.\nDa bi se krenulo u realizaciju projekta prvi uslov je da bude obezbjeđena projektna dokumenatcija.\nŠto se tiče naše Opštine, načelnik Zlatko Hujić je istakao da će donirana sredstva usmjeriti u realizaciju dva infrastrukturna projekta, a to su: rekonstrukcija i sanacija vodozahvata vodovodne mreže MZ Vrtoče i elektrifikacija u MZ Kolunić, naselje Jakšić.\nTakođer je izrazio nadu da će ova pomoć biti od velikog značaja kako za našu lokalnu zajednicu, tako i za ostale.


U pripremi “Dani Mihajla Pupina”\nčetvrtak, 15. septembar 2016. 10:42h\nZa Dane Mihajla Pupina koji će se održati 9. oktobra u Idvoru, Regionalni centar za talente Mihajlo Pupin Pančevo će učestvovati u programu sa 15 učenika koji su prethodne školske godine osvojili prvo mesto na državnom prvenstvu ili medalju na validnom međunarodnom takmičenju.\nOvako je bilo prošle godine na Danima Mihajla Pupina u Idvoru RCT Mihajlo Pupin\nPo prvi put biće čitana i imena učenika iz celog Banata, koji su prethodne školske godine osvojili prvo mesto na državnom prvenstvu ili medalju na validnom međunarodnom takmičenju, saopšteno je iz RCT Mihajlo Pupin.\nZa Dane Mihajla Pupina, naredne godine, predviđeno je prisustvo svih najboljih učenika iz Banata.\nUčenici će dobiti i Plaketu da su najuspešniji učenici Banata u prethodnoj školskoj godini.\nDodela nagrada za 47 učenika iz grada Pančeva, i okolnih mesta, biće upriličena za prigodnu priliku nešto kasnije.\ndani mihajla pupina\nEvropska noć istraživača u BIG centru Pančevo


Antiteroristička policija EU u grčkim migrantskim kampovima - Sputnjik Srbija\n23:10 13.08.2016 Preuzmite kraći link\nRaspoređivanje agenata Evropola deo je „stalne saradnje između grčkih vlasti, njihovih evropskih kolega i Evropola“ otkako je Grčku pogodio masovan priliv izbeglica i migranata 2015. godine, dodao je isti izvor.\nTim Evropola, koji će obuhvatiti i grčke policajce, imaće zadatak da identifikuje pojedince koji su možda u procesu radikalizacije, navodi francuska agencija.\nGrčki list „Katimerini“, koji je prvi izvestio o toj misiji, navodi da će se tim sastojati od oko 30 pripadnika evropske policije i da bi oni u Atinu trebalo da doputuju 20. avgusta.\nTaj tim će sprovoditi kontrole u desetinama kampova gde se nalazi više od 47.000 migranata, pretežno Sirijaca, Iračana i Avganistanaca koji beže od sukoba i siromaštva.\nRanije antiterorističke kontrole Evropola bile su usredsređene na glavne kampove za registraciju migranata na grčkim ostrvima u blizini Turske, podseća AFP.\nNekoliko džihadista koji su izveli napade u Parizu novembra 2015. godine, ušli su u Evropu predstavivši se u Grčkoj kao izbeglice. To je izazvalo strahove da bi i drugi ekstremisti mogli da iskoriste migrantsku krizu za slične postupke.\ndžihadisti, terorizam, policija, migranti


U Tutinu svečano završen projekat za mlade "Skapiraj sistem" - SNEWS\nU Tutinu svečano završen projekat za mlade “Skapiraj sistem”\nBy SNews 7. Jula 2021. 96\nDrugi ciklus online razgovora sa mladima u jugozapadnoj Srbiji, koji su odvijao u okviru projekta “Skapiraj sistem” svečano se danas završio u Tutinu.\nOpština Tutin je u saradnji sa Kancelarijom za mlade u Tutinu, a uz podršku Misije OEBS-a u Srbiji uspješno sprovela projekat koji je uz odličnu saradnju sproveden u ovoj sandžačkoj opštini, saopšteno je danas iz informativne službe Opštine Tutin.\nPredsjednik opštine Tutin Salih Hot zajedno sa načelnikom opštinske uprave Adnanom Šehovićem je danas primio polaznike projekta i razgovarao sa njima o iskustvima tokom trajanja, te im uručio im sertifikate.\nKako je rečeno, u okviru programa “Skapiraj sistem”, mladi su imali priliku da nauče više o kompetencijama lokalne samouprave i predstavnicima u okviru nje.\nJedan od osnovnih ciljeva je bio da mladi saznaju na koji način se finansiraju lokalne samouprave, te kako javnost može da učestvuje u radu lokalne samouprave, saopšteno je danas.\nTagovi: lokalna samouprava Opština Tutin Projekat Skapiraj sistem\nFudbaleri Novog Pazara završili pripreme teškim porazom\nBy SNews 21. Oktobra 2021.\nNovi Pazar: Za 15 dana 43 dženaze, u novembru 2020. ukupno 48\nBy SNews 16. Novembra 2021.


Crni pirinač je bio zabranjen, a može da preporodi vaš organizam | Recepti i Kuvar online\nHome Popularno Magazin Crni pirinač je bio zabranjen, a može da preporodi vaš organizam\nCrni pirinač je bio zabranjen, a može da preporodi vaš organizam\nCrni pirinač je bio zabranjen, a može da preporodi vaš organizam - foto Wikipedia by Okkisafire\nViše nema status „zabranjene“, ali crni pirinač se i dalje proizvodi manje u odnosu na beli i braon pirinač.\nPoboljšava pamćenje Zahvaljujući snažnim antioksidansima koje sadrži, crni pirinač poboljšava moždane funkcije. Istraživanje na miševima je pokazalo da ova namirnica značajno usporava starenje mozga. Određene grupe antioksidansa, među kojima su prvenstveno antocijanini, poboljšavaju procese učenja i pamćenja.\nPrevious articleBlogomanija: drugi dan – negativni PR, Visa, kako zaraditi od bloga\nNext articleSladoled torta sa jagodama – Zorica Stajić


Nakon prepucavanja oglasio se i Rukometni savez Srbije – Svijet Rukometa\npet. feb 28th, 2020\nNakon prepucavanja oglasio se i Rukometni savez Srbije\n23. Februara 2018. Redakcija\nRukometni reprezentativci Srbije i selektor Jovica Cvetković minulih dana su se međusobno optuživali zbog lošeg rezultata na Evropskom prvenstvu u Hrvatskoj. Povodom prepucavanja dva strane oglasio se i Rukometni savez Srbije.\nSrpska kuća rukometa se oglasila saopštenjem, koje prenosimo u celosti:\n“Rukometni savez Srbije apeluje na sve članove rukometne organizacije da javnim nastupima ne štete ugledu našeg sporta. Sve ono što se u poslednja dva dana pojavilo u medijima na relaciji selektor -reprezentativci, ne ide u prilog nikome, a pre svega rukometnom sportu koji i dalje uživa veliku popularnost u narodu.\nRukometna organizacija u Srbiji se suočava već godinama sa problemima koji su brojni i vidljivi, ali za čije rešavanje je mesto naša kuća rukometa i organi Rukometnog saveza Srbije. Moramo biti surovo transparentni, jer je nacionalni tim iznad svih nas i naših sujeta, zavisti, vrlina i mana.\nSvaki sport u Srbiji ima svoju problematiku. Od polemike, rasprave i odgovornosti niko ne beži, niti se ona može sakriti, ali za sve postoji vreme i mesto. Mesto na kome će se raspravljati o svome onome što je bilo dobro i loše na Evropskom prvenstvu u Hrvatskoj jeste sednica Upravnog odbora Rukometnog saveza Srbije koja će biti održana u sredu.\nU nadi da svi akteri u rukometnom sportu shvataju punu odgovornost izgovorenih reči, kao i njihov uticaj na buduće naraštaje, pozivamo još jednom sve da svojim nastupima ne doprinesu da izgubimo niti jedno dete koje juri za rukometnom loptom”, navodi se u saopštenju Rukometnog saveza Srbije.\nPrevious NOVI SKANDAL U SRPSKOM RUKOMETU Finale Kupa nije moglo da prođe bez haosa: Prvo se potukli igrači na terenu, a onda se dohvatili i direktori\nNext Srpski izbornik dobio prijeteću poruku od svog reprezentativca: “U šoku sam, još se tresem”\n11. Januara 2020. Redakcija\nAlen Ovčina i Vojvodina osvojili šesti Superkup Srbije\n17. Septembra 2019. Redakcija\nVeselin Vuković ponovo na klupi Metaloplastike\n6. Juna 2019. Redakcija


Portal Oko - Koncerti, gostovanja i predstave za djecu i mlade u teatru! (FOTO)\nU nizu najava ovog vikenda se ističu dva koncerta kojima će KMD biti domaćin, a riječ je o Linđovom tradicionalnom nastupu 13. prosinca za Sv. Luciju te koncert DSO 15. prosinca povodom obilježavanja Orlandove godine s početkom u 19:30h (za koji su ulaznice 0kn i preuzimaju se na blagajni kazališta).\nNajveća ovotjedna poslastica za najmlađe je izvedba omiljene lutkarske predstave braće Grimm - "Ivica i Marica" koju će 14. prosinca u 17h izvesti kulturno društvo Aster u režiji Izmire Brautović prema adapataciji Sonje Karamehmedović! Predstava je namijenjena djeci starijoj od pet godina, a govori o teškoćama svakodnevnog života sirotinje i surovim odnosima koji mogu zavladati ljudima, na način svojstven bajkama ulijeva životnu hrabrost i pokazuje da je uspjeh uvjetovan vlastitim, aktivnim, pronicljivim, smjelim i inicijativnim djelovanjem.\nU idućem tjednu kazalište nastavlja sa edukativnim programom za djecu i mlade, tako već 19. prosinca na Veliku scenu stupa Ogledni sat dramskog studija KMD-a pod vodstvom mentora Edija Jerteca. Za sami kraj godine 22. prosinca u goste stiže CNP Podgorica s izvedbom kultnog Ekvinocija u režiji Ivice Kunčevića prema tekstu Iva Vojnovića.


Gregory Porter i Meshell Ndegeocello stižu u Beograd u aprilu - Dan u Beogradu\nNaslovna » Izlasci » Muzika » Koncerti » Gregory Porter i Meshell Ndegeocello stižu u Beograd u aprilu\nDo kraja ovogodišnjeg izdanja Musicology Barcaffè Sessions preostalo je još samo dva koncerta i sigurno dve najveće zvezde serijala: Gregory Porter 20. arila, a svega nekoliko dana kasnije i Meshell Ndegeocello, 26. aprila. Gregory Porter je jedan od onih istinskih džez glasova koji klize niz vaše uvo direktvo u dušu. Od izlaska prvog albuma 2010. godine, Gregory je rastao i muzički i kao kantautor, te je, nakon što je bio nominovan za Grammy i za prvi i za drugi album, njegova karijera bila dodatno lansirana u visine nagradom za najbolji vokalni džez album na Grammy nagradama 2014. godine. Ovu nagradu odneo je “Liquid spirit”, njegov treći album po redu, na kome je Porter većinski autor, a istu nagradu je odneo i ove godine za novi album „Take me to the alley“, prvi jazz album koji se probio na Britansku Top 5 listu ove decenije. Osim unikatnog vokala kojim iznosi najrazličitije emocije, Gregori Porter je postao prepoznatljiv po tome što se uvek pojavljuje sa kapom, pravljenom baš za njega, koju naziva svojim “sigurnosnim ćebencetom”.\nTagovigregory porter izlasci jazz musicology barcaffé sessions\nPrethodni Guy Gerber pod otvorenim nebom\nSledeći Bojana Vunturišević u Bitef teatru 29. aprila


UNHCR: Mađarska deportacijom dve porodice sramno prekršila međunarodno pravo | Insajder TV - Više od vesti\nUNHCR: Mađarska deportacijom dve porodice sramno prekršila međunarodno pravo\nAgencija UN za izbeglice (UNHCR) je saopštila da postupak Mađarske koje je noćas prisilila dve avganistanske porodice da prinudno napuste zemlju “predstavlja sramno kršenje međunarodnog i evropskog prava”. Kako su danas naveli u UNHCR-u za Insajder, u pitanju su porodice dva brata među kojima je sedmoro dece, od kojih najstarije dete ima 17 godina. UNHCR naglašava da su dve porodice legalno ušle u Mađarsku.\n“Oni su od januara zadržavani u zoni na mađarsko-srpskoj granici, a sinoć su odvedeni do graničnog prelaza sa Srbijom. Tamo im je ponuđeno ili da uđu u Srbiju ili da se vrate u Avganistan letom koji organizuje Fronteks, Evropska agencija za graničnu i obalsku stražu”, navedeno je u saopštenju Agencije.\nAgencija je navela da su porodice rekle predstavnicima UNHCR-a da u Mađarskoj vlasti odraslima nisu davali hranu pet dana, ponavljajući tako prethodne prijave o tome da su odbijeni tražioci azila u tranzitnoj zoni ostavljani bez hrane.\n“Vlasti u Srbiji su pružile porodicama smeštaj u prihvatnom centru, a UNHCR i njegovi partneri sarađuju s vlastima”, navodi se.\nUNHCR je ponovio svoj apel Mađarskoj da ljude ne proteruje sa svoje teritorije bez neophodne procene njihovih zahteva za azil.\n“Mađarska tražioce azila ne odbija na osnovu vrednosti njihovih prava i zahteva, već zato što se prema mađarskom zakonodavstvu njihovi zahtevi automatski smatraju nedopustivima”, piše u saopštenju.\nOva agencija je navela i da je treća avganistanska porodica, majka s četvoro dece, ostala u tranzitnoj zoni nakon što je Evropski sud za ljudska prava izdao naredbu da se njihovo proterivanje spreči.\nImajući u vidu ovu situaciju, UNHCR savetuje Evropskoj agenciji za graničnu i obalsku stražu, Fronteks, da se uzdrži od podrške Mađarskoj u odlučivanju o prisilnim proterivanjima koja nisu u skladu sa međunarodnim i EU zakonima.


Građani se zadužuju iz nužde - BUKA Magazin\nGrađani se zadužuju iz nužde\nPiše: Maja Isović / Objavljeno: 28.08.2012. u 04:00h\nU zadnje vrijeme, građani se ne zadužuju samo podizanjem kredita, nego i u prodavnicama, tako što uzimaju prehrambene proizvode na odgođeno plaćanje, veresiju i slično, a nužda ih je natjerala na takve korake. Standard najvećeg broja potrošača je dosta nizak, a prilivanja sredstava u jednoj porodicu nisu dovoljna da bi se njima podmirile potrebe za normalan život\nSvaki građanin Republike Srpske zadužen je u prosjeku 1.681 KM kod banaka i mikrokreditnih organizacija, što je više nego duplo u odnosu na prosječnu platu od 818 KM, podaci su Agencije za bankarstvo RS. Banke su, u prvoj polovini godine, u RS, stanovništvu plasirale 1,7 milijardi KM, a mikrokreditne organizacije 242 miliona kreditnih sredstava.\nKrediti građana za stambene potrebe iznose 513,3 miliona KM i takođe bilježe rast od dva odsto u odnosu na prošlu godinu. Građani BiH su, na osnovu kratkoročnih kredita, na kraju marta bili zaduženi 4,14 milijardi maraka, što je za 165 miliona KM više u odnosu na kraj prošle godine, podaci su Centralne banke BiH. U odnosu na isti mjesec prošle godine, zaduženost stanovništva za kratkoročne nenamjenske kredite veća je za 278 miliona KM.\nPodsjetimo da je na kraju 2009. godine zaduženost po stanovniku iznosila 1.393 KM, dok je 2010. godine iznosila 1.407 KM. Zaduženost po glavi stanovnika, po kreditima banaka, na kraju prošle godine iznosila je 1.501 KM.\nPrema namjenskoj strukturi kredita građanima, najveće učešće, od 65 odsto, imaju kratkoročni i dugoročni krediti za opštu potrošnju, u iznosu od 1,4 milijarde KM. U namjenskoj strukturi kredita za opštu potrošnju, prevladavaju nenamjenski gotovinski krediti, čiji je iznos na kraju prvog tromjesečja bio 1,06 milijardi KM, sa stopom pada od jedan posto u odnosu na prethodnu godinu.\nKrediti građanima po karticama i prekoračenja po računima ukupno iznose 174 miliona KM i imaju stopu rasta od četiri posto u odnosu na kraj prošle godine. Ostale namjene kredita, kupovina robe široke potrošnje, kupovina automobila, kupovina hartija od vrijednosti, lombardni krediti i slično iznose 140,7 miliona KM ili 10 posto.\nSekretar Pokreta potrošača RS Dragovan Petrović ističe da se ljudi kod nas zadužuju iz nužde.\n“Neko podiže kredite da bi riješio stambeno pitanje, a neko da nabavi namještaj, a neko da bi otišao na godišnji odmor. U zadnje vrijeme, građani se ne zadužuju samo podizanjem kredita, nego i u prodavnicama, tako što uzimaju prehrambene proizvode na odgođeno plaćanje, veresiju i slično, a nužda ih je natjerala na takve korake. Standard najvećeg broja potrošača je dosta nizak, a prilivanja sredstava u jednoj porodicu nisu dovoljna da bi se njima podmirile potrebe za normalan život”, rekao je za BUKU Petrović.\nDodaje da se od novca koje porodica ima na raspolaganju prvo plaćaju režije, stanovanje, grijanje, struja i voda, a prioritet u plaćanju ovih računa je logičan, jer njihovim neplaćanjem, oni se samo uvećavaju.\n“U prinudi da se zadužuju, potrošači se uvijek nadaju da će uspjeti da riješe sve troškove koje imaju, da će im u budućnosti biti bolje. Većina takvih porodica ’steže kaiš’ da bi sve kredite vratili, ali svaka porodica je specifična za sebe i tu nema nekog pravila kako da se sastavlja kraj sa krajem”, napominje Petrović.\nMarko Đogo, rukovodilac sekcije za bankarstvo u Udruženju ekonomista RS SWOT, kaže da nije adekvatno djeliti dug stanovništva na sve građane Republike Srpske i adekvatnije ga je podijeliti na broj zaposlenih.\n“Ne postoji tačno određena granica duga nakon koje rast zaduživanja automatski prestaje. Ako pogledamo koliko su zaduženi građani Hrvatske, oko 2,5 puta više od građana BiH, čak i ako uzmemo u obzir broj zaposlenih i nivo plata, te rezerve likvidnih sredstava koje posjeduju banke u BiH, moglo bi se pomisliti da i kod nas još ima mjesta za dodatno zaduživanje. Međutim, dalje zaduživanje zavisi od spremnosti banaka da se izlože dodatnom riziku plasmana u BiH. Konkretnije, kada bi banke odobravale dugoročnije kredite, a samim tim i preuzele veći rizik, ukupna zaduženost građana bi rasla, ali bi oni mogli da servisiraju prispjele anuitete, koji ne bi prelazili trećinu ili čak polovinu njihovih mjesečnih primanja”, rekao je Đogo za BUKU.\nDodaje da nestabilna politička i privredna situacija u BiH, te pritisak regulatora u razvijenim zemljama da se njihove banke više ne izlažu rizičnim plasmanima u zemljama Jugoistočne Evrope, čini da ta spremnost za preuzimanje dodatnog rizika nije velika i samo ako dođe do sređivanja ukupne situacije u BiH i izgleda za brži razvoj, može se očekivati značajniji rast zaduženosti građana.\n“Život na kredit je normalna pojava za određene dobne skupine, uglavnom za mlade samce i bračne parove, u svim razvijenim zemljama. Doduše, ne u dijelu da se hrane na kredit, ali da putuju na kredit i namještaju kuće i stanove, to svakako. Problem je što ova normalna pojava biva pogođena u vremenima krize kada mnogi ostaju bez posla. Šta oni mogu očekivati zavisi od daljeg razvoja privredne situacije u zemlji i toga koliko im je posao i nivo prihoda siguran”, objasnio je Đogo.\nNapominje da veličina kredita zavisi od potreba i preferencija dužnika, a činjenica je da u našem društvu očekivani životni standard, i pored teške privredne situacije, iz godine u godinu raste, pa građani žele sve veće stanove, skuplje automobile, raskošnija ljetovanja, pa u skladu sa tim i njihovi kreditni zahtjevi rastu.\nEkonomisti upozoravaju da zaduženost u BiH dostiže tačku usijanja, upravo zbog toga što građani mahom dižu kredite za tekuću potrošnju i servisiranje dugova, umjesto da na bilo koji način obrću novac. Direktor Ekonomskog instituta u Bijeljini Aleksa Milojević kaže da većina ljudi u BiH živi u teškim finansijskim prilikama i da nema novca da opremi djecu za školu, nabavi ogrev ili spremi zimnicu.\n“Zato su prisiljeni da se zadužuju! Mnogo je i onih koji ne mogu da se nose sa ratama starih kredita, pa dižu nove i tako izbegavaju plenidbu stvari. Problem je što nivo proizvodnje konstantno pada, a zaduženost građana i privrede raste. Radnici masovno ostaju bez posla, a preduzeća se gase, što ljude tera da se zadužuju, kako bi preživeli do nekih boljih vremena”, rekao je Milojević ranije za Press.\nBanke zaradile 153 miliona KM\nBanke u RS za samo šest mjeseci ove godine ostvarile su 153,2 miliona maraka prihoda od kamata na kredite, što je u odnosu na isti period lani više za 11,4 miliona maraka, podaci su Agencije za bankarstvo RS.\nU Agenciji ističu da osnovne prihode banaka čine prihodi od kamata i slični prihodi, te da su oni u prvom polugodištu 2012. godine iznosili 169,8 miliona KM. Ovi prihodi čine 73 odsto ukupnih prihoda banaka.\nU strukturi tih prihoda najznačajniji su prihodi po kamatama na kredite, koji iznose 153,2 miliona KM ili 90 odsto i imaju stopu rasta od sedam odsto u odnosu na isti period prošle godine - naveli su u Agenciji za bankarstvo RS.\nPrihodi od kamata i slični prihodi za šest mjeseci prošle godine iznosili su 158,4 miliona KM, a u njihovoj strukturi, najveće učešće imale su kamate po kreditima, koje su iznosile 142,6 miliona KM.\nUkupni prihodi banaka u prvih šest mjeseci ove godine iznosili su 231,3 miliona KM i imaju stopu rasta od tri odsto u odnosu na stanje iz prvih šest mjeseci 2011. godine.\nUkupni rashodi iznosili su 190,7 miliona KM i imaju stopu rasta od tri odsto u odnosu na isti period lani.\nStanovnici BiH sve više tonu u siromaštvo


Njemačka ukida obavezan PCR test za putnike iz rizičnih područja – Borba\nOn je rekao da se za vrijeme ljetnjih odmora broj testova u Njemačkoj gotovo udvostručio, na 900.000 sedmično, djelom da bi se identifikovali ljudi koji su se zarazili u inostranstvu.\nLjudima koji su se vraćali iz epidemiološki rizičnih područja bilo je omogućeno besplatno testiranje na graničnim prelazima Njemačke, što im je omogućavalo da izbjegnu obavezan dvonedeljni karantin ako su negativni na testu.\nPutnici koji se vraćaju iz područja visokog rizika, koja uključuju većinu zemalja van Evropske unije i neke regiona unutar nje, ubuduće će morati u obavezan karantin bar pet dana dok ne stigne rezultat testa koji možda više neće biti besplatan osim ako ga nije tražio ljekar.\nPromjena strategije testiranja posledica je toga što su laboratorije dostigle granice svojih kapaciteta, rekao je Špan.\nNjemački centar za kontrolu bolesti danas je prijavio 1.576 novih potvrđenih slučajeva zaraze koronavirusom. Od početka epidemije u Njemačkoj je registrovano 236.429 zaraženih i 9.280 umrlih od posledica koronavirusa.\nU utorak su stranke u vladajućoj koaliciji prihvatile da do kraja sledeće godine produže trajanje skraćenog radnog vremena i plaćenih odmora zbog pandemije, pri čemu je Vlada kompanije koje ne otpuštaju zaposlene podržala sa oko 10 milijardi evra smanjenjem poreza.\nPoslednjih nedelja Njemačka je zabilježila povećan broj zaraženih i Vlada razmatra mogućnost da ponovo uvede neka ranije ukinuta ili ublažena ograničenja, prenosi N1.\nNikšićanin uhapšen zbog izazivanje nacionalne, rasne i vjerske mržnje


Vesti online / Slobodno Vreme / Auto-moto / U pripremi prvi srpski električni automobil\nDetalj sa prezentacija budućeg srpskog automobila na struju\nNa predstavljanju projekta razvoja prvoj električnog automobila Srbije on je rekao da, pošto je završeno testiranje elektromagnetnih motora i sistema upravljanja baterijama, može da se očekuje da će prototip biti završen za šest meseci.\n- Sve je istestirano i nadamo se da će za šest meseci industrijski model biti pripremljen za proizvodnju - ukazao je Vujović.\nOn je kazao da su planirane i prve stanice za dopunu pogonskih baterija elektromobila u Staroj Pazovi, ali napominje da su trenutno problem u razvoju električnog automobila standardizacija i registracija. Sve komponente, kako ističe, moraju da se standardizuju i prenesu na domaća preduzeća, kako bi se zaposlila auto-industrija u Srbiji sa novim, inovativnim programom koji svet traži.\nVujović je podsetio da je u nekim zemljama već svaki treći automobil na električni pogon, a da je to postignuto kroz razne stimulacije, pa je neophodno da se iste mere primene i kod nas.\nOn je najavio da će se sve komponente - "šasija", elektromagnetni motori, sistem za upravljanje baterijom izrađivati u Srbiji, a da će se samo baterije proizvoditi u saradnji sa Nemcima. Kada je reč o ceni Vujović je istakao da električni automobil mora biti komercijalan i, ako ne konkurentniji od običnih, mora barem ići u korak sa njima.\n* VIDEO: Šta se to desilo na Folksvagenovom štandu na sajmu automobila?\n* VIDEO: Ovako je Flojd davao časove vožnje\n* Oštetili ste vozilo u Hrvatskoj? Odštetu naplatite u Srbiji\nProgram razvoja prvog srpskog električnog automobila, kako je naglasio, koristi domaće resurse, pre svega znanje i ljude.\nPredsednik Odbora za ekologiju i zakonodavstvo u Privrednoj komori Srbije, Siniša Mitrović, rekao je da je samo pitanje vremena kada će 80 odsto stanovništva voziti električne automobile, dodajući da tehnologija brzo napreduje i više nije pitanje da li to želimo, već da moramo da se prilagodimo. Prema njegovim rečima, danas je saobraćaj velika industrijska grana, koja generiše ogromne količine opasnih supstanci.\nZbog toga je vreme da država stimuliše proizvodnju električnog vozila, poručio je Mitrović dodajući da kod nas još ne postoji nijedna stanica za dopunu pogonskih baterija na elektromobilima, a PKS u tome, kao i automobilima na električni pogon, vidi veliku investicionu šansu.\nŠef projekta Goran Janković rekao je da su u IEEG razvili sopstveni koncept elektromagnetnog motora. Formiran je tim koji radi na razvoju i usavršavanju postojećih baterija, dodajući da je trenutno problem što brzo punjenje smanjuje vek baterije.\n- Paralelno sa razvojem baterije razmišljamo i o dizajnu, koji treba u startu da bude nešto prepoznatljivo, što sadrži srpski identitet -smatra Janković. On je rekao da Srbija, kada naftni lobi bude pokleknuo i dopustio vozila na struju, mora biti spremna za tu utakmicu.\nAUTO-MOTO Električni automobili biće jeftiniji od benzinaca i dizelaša do 2025.\nAUTO-MOTO Oprez: Sneg, led i magla na mnogim putevima u Srbiji


Original: Štampa koja smanjuje troškove | PC Press\nOriginal: Štampa koja smanjuje troškove\n3. septembar 2019. 29. avgust 2019. PC Press\nDigitalizacija kao koncept sigurnim koracima ulazi u sve pore poslovanja, a često se dešava da štampa, kao jedan od esencijalnih elemenata funkcionisanja modernog preduzeća, bude zapostavljena. Šta nam donosi optimizovana štampa, u svetu poznatija kao Optimized Print Service (OPS)?\nIdeja OPS servisa je, kako mu ime kaže, optimizacija procesa štampe da bi se izbegli troškovi koji prate ovaj element savremenog poslovanja. Nasleđena rešenja uglavnom nisu efikasna i neretko se dešava da usled kompleksnih poslova koji treba da se obave, ona generišu velike probleme i troškove. Glavne prednosti procesa optimizovane štampe mogu se sumirati u nekoliko kategorija:\nkupac dobija povlašćenu cenu uređaja uz ugovor,\nkompletna briga o uređaju prebacuje se na kompaniju koja nudi OPS (garancija, održavanje, servis),\nstalno dostupna stručna tehnička podrška,\nkontinuirano poslovanje bez zastoja (zamena uređaja u slučaju kvara),\nobuka korisnika o osnovnim i naprednim funkcijama i\nisporuka tonera i potrošnog materijala na lokaciju uređaja.\nŠtampa je vaša, a briga o uređaju naša\nKompanija Original d.o.o. je lider na tržištu u domenu optimizacije štampe i u svojoj ponudi ima veliki broj uređaja kompanija OKI i Konica Minolta, koje nudi kao specijalno skrojeno rešenje, prema potrebama svakog poslovanja.\nPovezivanje sa cloud servisima, kao jedna od mogućnosti modernih uređaja za štampu, postaje sve važnija stavka. Umesto slanja zadataka za štampu na fizičku lokaciju, moguće je dostavljati ih virtuelnom serveru, čime se poboljšava produktivnost, a podaci čuvaju na lokaciji koja ne zavisi od fizičkog uređaja i dostupni su s bilo koje pristupne tačke.\nSoftverski alati dobijaju sve bitniju ulogu u procesu štampe. Proizvođači uređaja konstantno unapređuju svoje usluge razvojem specijalizovanog softvera koji povećava produktivnost u različitim oblastima poslovanja.\nPet prednosti za Optimized Print Service\nPametniji uređaji objedinjuju sve više funkcija\nS razvojem hardvera i sve sofisticiranijeg softvera, efikasna platforma za optimizovanu štampu omogućava upravljanje performansama, pouzdanošću, bezbednošću i kontinuitetom infrastrukture za štampanje kroz nadzor uređaja, analitiku, daljinsku dijagnostiku i prediktivno održavanje. Pojava korporativnih IoT platformi koje nude upravljanje imovinom, otkrivanje grešaka, inteligentnu analitiku i daljinsko nadgledanje predstavlja novu mogućnost za pružaoce usluga optimizovane štampe da učestvuju u IoT prostoru.\nVeštačka inteligencija i mašinsko učenje sve više uzimaju maha, a pametni algoritmi koji ih primenjuju znatno će uticati na mogućnosti multifunkcijskih uređaja, koje očekuju veliki koraci u razvoju u narednih nekoliko godina.\nPomenute tehnologije postigle su veliki napredak u oblasti prepoznavanja teksta i njegovoj konverziji (OCR), pa je samo pitanje dana kada će ta automatika postati dovoljno dobra da preraste u standardnu opciju MF uređaja.\nSa evolucijom štampe kao integralnim delom poslovanja, servis optimizacije štampe postaje kategorija prema kojoj se okreću svi veliki igrači. Krajnji korisnici dobijaju celokupno rešenje po principu ključ u ruke, a jedino o čemu treba da brinu jesu predviđeni obim štampe i ostvarena ušteda.\nOKI Graphic Arts budi kreativni duh\nNova dimenzija štampe koju ovi uređaji nude obuhvata neonske boje, belu štampu na papiru i materijalima u boji, štampu nalepnica za majice, šolje i sve ostalo što vam padne na pamet\nKompanija OKI želela je da Graphic Arts serijom upotrebljivost ovih uređaja podigne na viši nivo i omogući vam da iskažete svoju kreativnost na sasvim drugi način. Slaganje podataka na vizitkartu i njihovo štampanje, štampanje brošura i banera, transferi na raznim materijalima, od tekstila, preko drveta do stakla, kao i na vodootpornim medijima, samo su neke od mogućnosti koje ova serija uređaja nudi. Sa svim ovim na raspoloženju, vaše marketinško/promo odeljenje postaće moćna mašinerija koja će vašu ideju preneti klijentima/posetiocima na potpuno drugi način.\nDimenzija koje ne prevazilaze standardne kancelarijske štampače, ovi višenamenski uređaji omogućiće da vaša kancelarija postane prava mala štamparija, sposobna da realizuje ideje koje su dosad zahtevale angažovanje obimnih eksternih resursa. Prosto smo sigurni da u svakom članu vašeg tima leži po jedan umetnik. OKI Graphic Arts štampačima vi im dajete četkicu i platno, a na njima je da probude kreativni deo sebe i iskažu skriveni potencijal.\nGraphic Arts seriju štampača moći ćete da vidite na 41. međunarodnom sajmu grafičke, papirne i kreativne industrije GRAFIMA, koji će biti održan na Beogradskom sajmu, od 25. do 28. septembra 2019. godine.\nPošaljite mail na marketing@originalgrupa.com sa šifrom GrafimaPCPress2019 i dobićete besplatnu ulaznicu.\nTagovi: OKI, Original, Original grupa, print, printing, štampa, Štampanje\n← RetroArch emulator: Prevod za stare video igre\nBosch SoftTec: Kompanija u kojoj se programira budućnost →


Svetski dan Roma 8. april - UžiceMedia\nNaslovna Društvo Svetski dan Roma 8. april\nPrvi Svetski kongres Roma održan je 8. aprila 1971. godine u Londonu i ustanovljena zastava sa točkom kao centralnim simbolom. Za romsku himnu tada je proglašena pesma sa ovdašnjih prostora "Đelem, đelem".\nPrema procenama romskih nevladinih organizacija u Užicu živi 220 pripadnika romske nacionalne manjine. Pre nekoliko godina Grad je uradio socijalne karte za Rome, a početkom februara ove godine u užičkoj skupštini usvojen je Lokalni akcioni plan za Rome (LAP) za period od 2018. do 2021. godine koji je usklađen sa Strategijom socijalnog uključenja Roma i Romkinja u Republici Srbiji do 2025. godine.\nDokument je rezultat rada Udruženja Roma i Kancelaije za saradnju sa civilnim sektorom i drugih uključenih institucija među kojima na prvom mestu Centra za socijalni rad.\nU pitanju je strateški dokument za rešavanje problema pripadnika romske manjine koji kao najveće probleme identifikuje nezaposlenost Roma, stanovanje, školstvo i zdravsto. On otvara mogućnosti za realizaciju projekata, donatorska sredstva, posebno gradnju stanova i konkurisanje za sredstva kod fondova EU.\nIstraživanja pokazuju da su Romi najugroženija nacionalna manjina u Srbiji. Kao budzetska stavka za rešavanje njihovih problema u Užicu na početku realizacije LAP-a figurira iznos od 500.000 dinara.\nPrethodni tekstDanas je Vaskrs\nSledeći tekstDada i Slavko ubijeni u aprilu\nKOVID-19 I DALJE VELIKI BROJ INFICIRANIH U Okrugu potvrđeno još...


Homofobija u službi nauke - XXZ Portal\n04.11.2021. - 15:06\nGeten piše da članci objavljeni u novom broju Sociološkog pregleda koji se odnose na temu negiranja prava istopolnih zajednica i generalno prava LGBTIQ+ osoba na formalno priznato partnerstvo i porodicu, predstavljaju ne samo podsticanje na diskriminaciju prema tom već stigmatizovanom delu populacije, već su u pitanju i argumenti koji su sporni sa naučnog stanovišta.\nU ovim člancima istopolne zajednice se imenuju kao „brakolike“ i „porodicolike društvene pojave“, čije se postojanje svodi „isključivo“ na zadovoljavanje seksualnih potreba partnera. U člancima se implicira da su LGBTIQ+ osobe posebno opasna vrsta pretnje deci, pa se zagovara da „homoseksualna prava“ ne mogu biti iznad zaštite dečjih prava i navodi se sumnja da socijalizacija dece od strane istopolnih parova može biti „uspešna“ (iako tu tezu pobijaju istraživanja). Takođe, navodi se teza o ugroženosti prava većine stanovnika naše zemlje kao i da „postojanje homoseksualnosti svakako nije dobro sa aspekta kolektivnog društvenog interesa“.\nIzneti stavovi ne odgovaraju činjenicama, nenaučni su, vređaju dostojanstvo LGBTIQ+ osoba i podstiču diskriminaciju, te su zlonamerni. Potpisnici peticije, a naučnice i naučnici, ističu da se članci iz temata časopisa Sociološki pregled ne oslanjaju na konkretne empirijske podatke kao što su iskustva i naučna (sociološka, psihološka, antropološka) istraživanja o LGBTIQ+ osobama u Srbiji.\nU časopisu se navodi teza da LGBTIQ+ osobe ugrožavaju instituciju porodice, ali se zaboravlja da u Srbiji lezbejke i gejevi odgajaju decu i da takve porodice, iako su zakonski nevidljive, imaju podršku mnogih pojedinaca, stručnjaka, nastavnika, rođaka, prijatelja i drugih iz bližeg okruženja. Istopolne porodice su već deo realnosti našeg društva.\n„Ako se osvrnemo na istorijski razvoj sociologije kao nauke još od pedesetih i šezdesetih godina XX veka“, stoji u saopštenju, „Proučavanja društvenog života LGBTIQ+ osoba i nalazi tih istraživanja ne samo da nisu bili osuđivački, već su pružali otvorenu podršku za društvenu integraciju i slobodu od diskriminacije. Sociološko proučavanje neheteroseksualnih osoba, kao i teme roditeljstva su takođe deo naučnih istraživanja u drugim republikama bivše Jugoslavije već duže od 10 godina i predstavljaju podršku istopolnim zajednicama“.\n„Svesni smo da savremena sociologija nije oslobođena delovanja kontekstualnih činilaca niti je u potpunosti oslobođena esencijalističkih pretpostavki u tumačenju seksualnosti i roda kao što su heteronormativna vizija društva u kojoj se heteroseksualnost neupitno pretpostavlja i posmatra kao primarna osnova za zasnivanje braka i porodice, a rod vidi kroz grubu i isključivu dihotomnu podelu na muškarce i žene. Međutim, smatramo da sociologija kao nauka može i treba da pruži svoj doprinos dubljem razumevanju načina života i problema sa kojima se susreću LGBTIQ+ osobe. Naučni pristup nas obavezuje ne samo da razumemo iskustva LGBTIQ+ osoba kroz njihove potrebe i egzistenciju koja ni na koji način ne ugrožava heteroseksualne osobe, već i da podržimo prava ovog dela populacije koja su i zakonski garantovana u mnogim demokratski uređenim državama sveta i regiona“.\nNakon što je prof. Uroš Šuvaković u svom tekstu naveo niz omalovažavajućih i nenaučnih tvrdnji na račun istopolnih parova, poput onih da “ne vrše nikakvu društvenu funkciju, već se formiraju isključivo radi relativno trajnijeg zadovoljenja seksualnih potreba” i da su “LGBTIQ+ osobe posebno opasna vrsta pretnje deci”, deo naučne zajednice je pružio podršku svojim LGBTIQ+ koleginicama i kolegama, studentkinjama i studentima i iskazao svoje zalaganje za visokoškolske institucije bez diskriminacije na osnovu seksualne orijentacije i rodnog identita.\nPodrška je važna, a pogotovo jer je u Srbiji ona za kvir ljude uglavnom retka, piše na stranici udruženja Da se zna.


BH novinari: Nedopustiva šutnja FK Sarajevo i Fudbalskog saveza BiH - eTrafika\n29/09/2019 2 min za čitanje\nUpravni odbor Udruženja/udruge BH novinari najoštrije osuđuje prijetnje smrću novinarima i urednicima portala Radio Sarajevo, kao i članovima njihovih porodica, koje je uputio najvijač Fudbalskog kluba Sarajevo, a nakon objave teksta o tome da je jedan navijač ovog kluba osuđen na pet godina zatvora u Bjelorusiji, jer su mu tamošnji policajci pronašli kokain.\nPoslije telefonskih prijetnji, navijač FK Sarajevo je sa grupom drugih došao pred redakciju ovog medija, gdje su novinara maltretirali i držali kao taoca više od dva sata, te ga pod prijetnjama smrću prisilili na uklanjanje teksta iz sistema poratala Radio Sarajeva, uključujući i pozivanje drugih medija u BiH na uklanjanje pomenutog sadržaj.\nUpravni odbor BH novinara ocjenjuje ovaj napad brutalnim kršenjem prava na slobodu izražavanja i ugrožavanja sigurnosti novinara i cjelokupne redakcije Radio Sarajeva, kao i nedozvoljenim provođenjem nasilja najvijača FK Sarajevo nad više medija u BiH.\nUO BH novinara pozdravlja efikasnu reakciju MUP –a Kantona Sarajevo i brzo hapšenje dvije osobe osumnjičene za ovo krivično djelo, ali očekuju da će policija i Tušiteljstvo Kantona Sarajevo poduzeti i druge, zakonom propisane mjere, koje će osigurati strogo kažnjavanje napadača.\nBH novinari istovremeno skreću pažnju na nedopustivu šutnju FK Sarajevo i Fudbalskog saveza BiH, koji moraju javno osuditi ovaj čin i poduzeti sve mjere protiv nasilničkog ponašanja navijačkih grupa ili pojedinaca, kojima ovo nije prvi put da provode nasilje nad novinarima zbog načina na koji izvještavju sa sportskih događaja ili pišu o navijačkim grupama.\nOd početka 2019., BH novinari i Linija za pomoć novinarima su registrirali pet prijetnji smrću i šest fizičkih napada na novinare i medijske ekipe. Nekažnjivost napadača i nedovoljno efikasne mjere pravosudnih institucija dovode do ponavljanja nasilja i nedopustivog kršenja slobode medija i prava novinara u BiH, kojima se konačno mora stati ukraj!\nnapadnapad na novinareNovinarstvoRadio Sarajevo


Deponija smeća na samoj obali rijeke Bosne u MZ Stari Ilijaš, Donja Karaula (FOTO) - IlijasNet\nIlijasNet/Ilijaš/Deponija smeća na samoj obali rijeke Bosne u MZ Stari Ilijaš, Donja Karaula (FOTO) *Arhiva\nDeponija smeća na samoj obali rijeke Bosne u MZ Stari Ilijaš, Donja Karaula (FOTO) *Arhiva\nOdnos stanovništa BiH prema prirodi najviše se oslikava kroz korita rijeka u lokalnim zajednicama. Iako veće rijeke imaju znatno više deponija na svojim obalama nego li ove manje, deponije su prisutne ma kolika god rijeka bila, važno je da ima obala na koju se može odložiti smeće.\nTako je i sa obalom rijeke Bosne na području Ilijaša a slike na kojima možete vidjeti deponovanje smeća, već duži period , nalaze se u MZ Stari Ilijaš na desnoj strani obale rijeke Bosne na području naselja Donja Karaula.\nDeponije slične ovima koje su pored samog puta su primjer odnosa lokalne vlasti prema prirodi, a ova deponija je pred očima svih nas i to duži period.\nNekoliko građana koji su upoznati sa ovom deponijom smatraju da bi nadležni trebali da se pozabave u pronalasku rješenja; da se deponija ukloni, da se sankcionišu svi koji ilegalno odlažu otpad, da se postave znakovi zabrane odlaganja smeća ili bilo koja vrsta djelovanja nadležnih shodno njihovim ovlastima a sve u cilju prevencije daljeg odlaganja smeća.


Održane dvodnevne konsultacije o ciljevima održivog razvoja u Bosni i Hercegovini\nUjedinjene nacije (UN) u Bosni i Hercegovini\nKako bi se promovisalo bolje razumijevanje ciljeva održivog razvoja, te započela diskusija i planiranje na više nivoa na ovu temu, Ujedinjene nacije (UN) u Bosni i Hercegovini, uz stručnu podršku šireg razvojnog sistema UN-a, organizovale su konsultacije sa svim nadležnim institucijama i organizacijama. Dvodnevne konsultacije, 29. i 30. maja u Sarajevu, održane su u okviru projekta Podrška pripreme za implementaciju ciljeva održivog razvoja i angažiranje privatnog sektora koji finansira Ambasada Švedske u BiH.\nUčesnici događaja bili su predstavnice i predstavnici institucija vlasti na nivou BiH, Federacije BiH, Republike Srpske, Distrikta Brčko, kantonalnih i općinskih institucija, kao i organizacija civilnog društva, akademske zajednice, privatnog sektora i međunarodnih organizacija. Tokom konsultacija, učesnice i učesnici razmatrali su kako globalne ciljeve održivog razvoja prevesti u provediv akcioni plan u Bosni i Hercegovini.\n„Agenda 2030 je u cijelosti kompatibilna interesima BiH, a u mnogim svojim aspektima i bliska onome što uključuje proces europskih integracija kao naše strateško opredjeljenje i cilj. Za BiH je ovo prigoda da pokaže ozbiljnost u pristupu implementaciji ciljeva Agenda 2030, vanjskopolitičku zrelost i odgovornost kao članica međunarodne zajednice, ali i institucionalnu sposobnost da realizira reforme. Današnje konsultacije su veoma važan iskorak u pravcu provedbe ciljeva održivog razvoja 2030“, kazao je dr. Dragan Čović, član Predsjedništva BiH.\nPredstavnice Bosansko-podrinjskog kantona Goražde na konsultacijama u Sarajevu bile su Aldijana Džananović i Aldijana Omanović, članice Kantonalnog odbora za razvoj.


Kinezi osvajaju i Sloveniju\nLjubljana -- Kineske kompanije su zainteresovane za ulaganja u privredu Maribora, pre svega u fabriku akumulatora, aerodrom i farmaceutsku kompaniju Marifarm.\nDelegacija opštine Maribor vratila se iz posete Kini, gde je pregovarala o mogućim investicijama i saradnji sa kineskim partnerima, pišu danas slovenački mediji.\nPoseta je usledila nakon što je gradonačelnik Maribora Andrej Fištravec u nekoliko navrata najavljivao da gradu treba svež kapital i povezivanje sa svetom, posebno Kinom, Bliskim Istokom i Rusijom.\nPredstavnici kineske kompanije sredinom aprila dolaze na pregovore kako bi se utvrdili detalji, a u aprilu dolaze i investitori zainteresovani za preuzimanje farmaceutske kompanije Marifarm. Osim Kineza, interes za ovu kompaniju pokazalo je i nekoliko drugih investitora.\nKinesko preduzeće za proizvodnju akumulatora Šilien Apeks želi još ove godine da pokrene proizvodnju u Mariboru pa pregovara sa opštinom o mogućim lokacijama, rekao je nakon povratka delegacije iz Kine savetnik mariborskog gradonačelnika Marko Kovačič.\nFabrika akumulatora, koja bi trebala zaposliti 200 do 300 radnika, prvobitno je trebalo da bude izgrađena u Poslovnoj zoni Tezno, ali zbog prekratkih rokova to nije izvodivo. Zato se sada, navodi Kovačič, razmatra mogućnost da se iskoriste postojeće prazne hale, poput onih u Melju ili Pobrežju.\nMariborska delegacija u Kini je predstavila i mariborski aerodrom, odnosno planirani logistički centar.\n"Čongking traži železničku poveznicu srednje i istočne Evrope do Jadranskog mora, a u saradnji sa Lukom Koper nudimo mogućnost da uspostave tu vezu", naveo je Kovačič.\nKinezima je predstavljena i ponuda za kupovinu Aerodroma Maribor koju su pripremili vlasnici tog preduzeća.\nJedan od interesenata već je potpisao pismo namere i ponudio pet miliona evra, a dalji koraci i dinamika procesa zavise od sadašnjih vlasnika, objasnio je savetnik gradonačelnika.\nMariborska opština je u Kini tražila investitore za 25 miliona evra vredan projekat prerade otpada u sirovine u partnerstvu sa opštinskim komunalnim preduzećem Snaga Maribor.\nSledeća ⇨ Ilić: Koridor 11 ispred roka\nPrethodna ⇦ Koridor11: Kinezi rade sa „Energoprojektom”


PRVE DVE SEZONE ODLIČNE BRITANSKE KRIMI SERIJE „BRODČERČ“ DOLAZE NA CINESTAR TV PREMIERE 1 KANAL - CineStar TV Channels\nPRVE DVE SEZONE ODLIČNE BRITANSKE KRIMI SERIJE „BRODČERČ“ DOLAZE NA CINESTAR TV PREMIERE 1 KANAL\nBritanci zaista umeju da naprave napetu i sadržajnu kriminalističku seriju, što je potvrdio i svetski uspeh serije „Brodčerč“ koja će krenuti s prikazivanjem na CineStar TV Premiere 1 kanalu 23. septembra. Prve dve sezone prikazivaće se od ponedeljka do četvrtka u 21 h.\nBritanska detektivska serija „Brodčerč“ ubrzo po emitovanju došla je na spisak serija koje se moraju obavezno odgledati. Glavne uloge tumače Dejvid Tenant i Olivija Kolman, a radnja se odvija u britanskom mestu Brodčerč. Prva sezona nas uvodi u ubistvo 11-godišnjeg Danijela Latimera čije telo je pronađeno na plaži podno litice. Iako je cela zajednica zgrožena i iz temelja promenjena, detektivi Alek Hardi (Tennant) i Eli Miler (Colman) moraju da otkriju ko je upravo u toj zajednici ubica, koliko god se prikrivao.\nScenaristi i tvorac serije „Brodčerč“ otkrili su ubicu samo Oliviji Kolman i to prilikom audicije, stoga je Kolmanova morala da čuva tu tajnu. Naime, ostali glumci nisu bili upućeni u finalni scenario sve dok na red nije došlo snimanje poslednje epizode prve sezone, pa su čak i počeli da se klade ko je ubica.\nDruga sezona snimljena je u najvećoj tajnosti, pa tako ni novinari nisu imali informacije sve do premijere prve epizode. Smeštene sedam meseci nakon prve sezone, nove epizode prate otvaranje starog slučaja Aleka Hardija, koji ga progoni već nekoliko godina, kao i suđenje za ubistvo Danijela Latimera.\nPredivna priroda i vrhunski glumci\nAko želite da posetite predivno mesto Brodčerč, svoju pažnju morate da usmerite na Dorset u kojem se nalazi poznata kamena litica i koja je na obaveznoj listi stvari za obilazak prilikom posete Engleskoj. Deo serije snimljen je i u Klivdonu, engleskom mestu u sklopu Severnog Somerseta. Lokalne zajednice za turiste željne Brodčerča oformile su i posebne ture u kojima se u jednom danu mogu posetiti sve lokacije, a lokalci koji su učestvovali na snimanju rado će podeliti poneku doskočicu i anegdotu.\nZanimljivo je kako je „Brodčerč“ uspeo da okupi glumce koji su itekako poznati onima koji aktivno prate britansku TV scenu. Sigurno će vam se svideti i dinamika između Dejvida Tenanta i Džodi Vitaker, koji su se već susreli ranije u popularnoj seriji „Doktor Hu“.\n„Brodčerč“ je nominovan za sedam nagrada BAFTA, a od toga je Olivija Kolman dobila nagradu za najbolju glumicu, Dejvid Bredli je nagrađen za najbolju sporednu ulogu, a „Brodčerč“ je proglašen najboljom serijom. Dodatno, „Brodčerč“ je dobio nagradu i za najbolju muziku. Britansko kriminalističko čudo počinje da se prikazuje 23. septembra u 21 h na CineStar TV Premiere 1 kanalu, a više o seriji saznajte na zvaničnoj CineStar TV Channels stranici.\nUTOPIJA: VAŠE NOVO SKRIVENO UŽIVANJE NA CINESTAR TV PREMIERE 1 KANALU


Created: Tuesday, 24 May 2016 20:06\n21.maj 2016. Fudbalski savez Crne Gore danas je zvanično otvorio svoj administrativni centar, uz prisustvo velikog broja gostiju i fudbalera, u podgoričkom naselju Stari Aerodrom otvorena je Kuća fudbala.\nNa svečanosti koja je priređena na Dan nezavisnosti Crne Gore, otvaranju Kuće fudbala prisustvovali su predsjednik Svjetske fudbalske asocijacije (FIFA) Đani Infantino, potpredsjednik Evropske fudbalske asocijacije (UEFA) Anhel Maria Viljar, predsjednik Fudbalskog saveza Crne Gore Dejan Savićević, premijer Crne Gore Milo Đukanović i gradonačelnik Podgorice Slavoljub Stijepović. Ispred SPFCG, svečanom otvaranju prisustvovao je Željko Janović, predsjednik Sindikata.\nPredsjednik FIFA-e Đani Infantino iskazao je zadovoljstvo što je danas u Crnoj Gori. "Danas je jedan poseban dan, deset godina od nezavisnosti, pokazali ste da ste za deset godina uspjeli napraviti jednu uspješnu zemlju. Ova Kuća fudbala će predstavljati jedan korak za razvoj fudbala u Crnoj Gori", kazao je, između ostalog, Infantino.\n"Izgradnja Kuće fudbala je nastavak kontinuiranog ulaganja u crnogorski fudbal. U proteklih osam godina FSCG je u saradnji s FIFA-om i UEFA-om investirao skoro 13 miliona eura u infrastrukturu", poručio je Savićević.\n„Crnogorski fudbal je danas dobio jedan reprezentativni objekat. Očekujemo da ćemo i dalje unaprijeđivati saradnju i socijalni dijalog sa FSCG na dobrobit naših igrača i fudbala uopšte.“, izjavio je Janović.\nSvečanosti su prisustvovali i predstavnici fudbalskih saveza nekoliko evropskih zemalja, kao i proslavljeni fudbaleri Davor Šuker, Zvonimir Boban i Predrag Mijatović. Tu su bili i reprezentativci Crne Gore, članovi stručnog štaba, kao i članovi nacionalnog saveza.


Sudija Masipa je naglasila da tužilaštvo ne može da se žali na dužinu kazne.\nTužilaštvo traži da se presuda Pistorijusa preinači u ubistvo s predumišljajem i slučaj će sada biti prosleđen Vrhovnom apelacionom sudu Južne Afrike.\nTužioci smatraju da je sudija Masipa pogrešno protumacila zakon kada je presudila da Pistorijus nije namerno ubio Stenkampovu.\nPustorijus je u svojoj kući prošle godine, na Dan zaljubljenih, ubio svoju devojku iz vatrenog oružja kroz zatvorena vrata kupatila, tvrdeći od tada da je to učinio misleći od nje da je provalnik.\nUpravo se na ovoj činjenici zasnivala celokupna odbrana Pistorijusa, koja je očigledno uspela da ubedi sudiju da kod njega nije postojala namera da ubije nesrećnu devojku.\nUkoliko Vrhovni sud prihvati žalbu tužilaštva i preinači presudu u ubistvo sa predumišljajem, Pistorijusu bi mogla da bude izrečena kazna od 15 godina zatviora.


Ministar Djordjević sa Zaštitnikom gradjana obišao Prihvatilište za odrasla i stara lica u ...\nMinistar Djordjević sa Zaštitnikom gradjana obišao Prihvatilište za odrasla i stara lica u …\nBeta 20. maja 2019. 14:00\n„Zaštitnik gradjana će pomoći da osobe koje su smeštene u Prihvatilištu i koje su često bez ikakvih ličnih dokumenata da ih dobiju da bi mogli da ostavre svoja prava“, rekao je Pašalić.\nApelovao je da se „pomogne tim ljudima koje često deca ostavljaju na kapiji prihvatilišta“, jedinog u Beogradu.\nDjordjević je rekao da je Prihvatilište osnovao Grad Beograd, ali da će njegovo Ministarstvo pomoći da se ubrza proširenje kapaciteta, a da će zaposleni u socijalnim ustanovama naredne godine dobiti „dosta veće plate“ u odnosu na današnje, a koje će biti odredjene platnim razredom.\n„Sličnih ustanova ima po celoj Srbiji, došli smo da otvoreno pričamo o problemima u Prihvatilištu, a o proširenju kapaciteta i njegovoj rekonstrukciji razgovaraćemo i sa nadležnima u Gradu Beogradu, kao i sa predstavnicima Kancelarije za javna ulaganja“, rekao je Djordjević.\n„Država je potpisala sporazum o subvencionisanju sa 60 prihvatnih domova za smeštaj starih lica i kada se reši problem ličnih dokumenata osobe iz Prihvatilišta biće smeštene u domove“, rekao je Djordjević.


cannabia jastuci - Posebna akcija - Vitapur.rs\ncannabia jastuci (3 proizvoda)\nAnatomski oblik jastuka Cannabia ActiveAir od MemoTouch memorijske pene prikladan je za sve koji spavaju na boku ili leđima. Savršeno se prilagođava obliku i pritisku tela, savršeno podupire vrat i kičmu te rasterećuje telo tokom spavanja, a pritom je izuzetno prozračna. U navlaku jastuka ušivena su vlakna konoplje koja poboljšavaju prozračnost ...\n“ Spavaj bolje u dodiru sa prirodom”\nKvalitet I dužina sna mogu imati veliki uticaj na zdravlje. Zdrav san može pobiljšati imuni sistem I raspoloženje. Kada je u pitanju naše zdravlje san pored ishrane I fizičke aktivnosti ima veliki uticaj.


Tim iz Ljutice Bogdana je već osvojio Superkup Srbije u februaru ove godine kada je sa 42:26 bio bolji od večitog rivala. A u svojoj najboljoj sezoni u istoriji su već tri puta pobedili tim sa druge strane Topčiderskog tima, koji je prošlogodišnji osvajač Kupa Srbije.\nOvo su ovom trenutku najbolje ekipe naše zemlje, pa je nesumnjivo da će svi navijači koji budu otišli u nedelju na teren Nastavnog centra u Makišu imati priliku da uživaju u vrhunskoj predstavi.\nU istoriji su imali 23 međusobna duela, crveno-beli imaju 15 pobeda, dok su njihovi protivnici slavili šest puta.\nIstog dana se od 16 časova sastaju Dorćol i Radnički iz Niša u zaostalom kolu Super lige Srbije u kome se rešava pitanje opstanka u eliti i sledeće sezone.


Organizacije civilnog društva Srbije kao zastupnici javnih interesa u institucijama EU\nHome / Rezultati istraživanja / POLICY BRIEFS / Organizacije civilnog društva Srbije kao zastupnici javnih interesa u institucijama EU\nOrganizacije civilnog društva (OCD) su, posle korporativnih lobista, najaktivnija i najbrojnija grupa za uticaj u institucijama Evropske unije. Od 8.300 subjekata koji se bave zastupanjem interesa, upisanih u Transparency register, trećinu čine nevladine organizacije, tink-tenkovi, istraživačke i akademske institucije. OCD kao zastupnici javnih interesa predstavljaju nezaobilazni faktor koji donosioci odluka u Evropskoj uniji (EU) imaju u vidu pri odlučivanju.\nSamo šest organizacija civilnog društva iz Srbije upisane su u Transparency register i svega nekoliko organizacija definiše svoje zastupanje kao kontinuiranu aktivnost sa direktnim pristupom odlučiocima u evropskim institucijama. Ogromna većina ili ne zastupa uopšte javne interese u Briselu ili ih zastupa posredno i ad hoc. To znači da su povremeno u kontaktu sa odlučiocima i da imaju relativno slabo razvijen mehanizam za zastupanje javnih interesa u EU institucijama. Zbog toga je civilno društvo u situaciji da zavisi od stepena efikasnosti i sposobnosti države da zastupa javne interese, jer ona ima jasan i normativno definisan odnos sa odlučiocima u Briselu. Međutim, političke odluke i javni interes se ne moraju uvek poklapati, a OCD treba da budu snažan kontrolni i korektivni faktor kako državna politika ne bi došla u sukob sa onim što je javni interes.\nMaja Bobić i Relja Božić - Civilno društvo u procesu evropske integracije


Pastor: Presudno za ulazak u novu vladu - nastavak ka EU | Savez vojvođanskih Mađara\nPastor: Presudno za ulazak u novu vladu - nastavak ka EU\nSavez vojvođanskih Madjara može biti deo samo one vladajuće većine kojoj će među najvažnijim prioritetima biti nastavak evropskih integracija, izjavio je član Predsedništva te stranke Balint Pastor."Sigurno ne možemo biti deo vladajuće većine kojoj među najvažnijim prioritetima neće biti nastavak evropskih integracija", istakao je Pastor u intervjuu Tanjugu, dodajući da će za njegovu stranku za ulazak u postizborne koalicije biti presudno kako će se to pitanje kotirati u programu buduće vlade.\nSVM će sa razmišljanjima o postizbornim koalicijama sačekati kraj izbornog procesa, kada će o tome razgovarati sa strankama koje udju u budući parlament, a osnova za te razgovore biće program, a ne broj ministarstava i državnih sekretara, naveo je Pastor.\n"Mi sada nemamo ministarska mesta, niti mesta državnih sekretara, to neće biti presudno za našu odluku. Nećemo razmišljati o programima stranaka, već o programu buduće vlade. Od toga će zavisiti sa kojom strankom ćemo u koaliciju", napomenuo je Pastor, dodajući da u ovom trenutku stranka Madjara ne razmišlja o koalicijama, jer je prerano za to.\nPored nastavka evropskih integracija, dodao je Pastor, za SVM će biti važna i pitanja ostvarenja prava manjina, položaja Vojvodine unutar Srbije, privreda i poljoprivreda.\n"To su te teme koje su za nas od izuzetnog značaja. Mi bismo voleli da se država vrati na temu evroatlantskih integracija, a ne samo evropskih integracija, videćemo koliko je to realno", rekao je Pastor.\nSVM će na predstojeće izbore, a Pastor ih očekuje krajem aprila ili početkom maja, izaći samostalno.\n"Želimo da vidimo koliku podršku građana uživamo i nadamo se da ćemo imati više mandata nego što imamo u ovom sazivu. U prethodnom sazivu smo imali tri, sada četiri poslanika. Očekujemo više mandata u narednom sazivu", istakao je Pastor, koji je i poslanik SVM u republičkom parlamentu.\nSumirajući 2011. godinu, Pastor je kao najznačajniji događaj ocenio odlaganje kandidature Srbije za članstvo u EU za februar.\nOn je podsetio na upozorenja SVM od pre pola godine da ne treba širiti lažni optimizam i da je bilo pogrešno građanima govoriti da je evidentno da će Srbija dobiti status kandidata i da je jedino pitanje da li će dobiti i datum za početak pregovora.\nPastor očekuje da će Srbije u martu ipak dobiti status kandidata za člana EU, što bi bilo od izuzetnog značaja i izuzetne važnosti zbog privlačenja stranih investitora i poboljšanja slike u regionu i u svetu. "Sigurno je i da će i izbori obeležiti 2012. godinu. Prvu polovinu će obeležiti izborna kampanja, izbori i formiranje nove vlade, a u drugoj polovini ćemo morati da nadoknadimo sve ono što ćemo izgubiti u prvoj polovini, kada vlada i skupština neće raditi punim kapacitetom", zaključio je Pastor.


RTS :: Makron Britancima: Plan za Bregzit je potreban odmah\nSvet Makron Britancima: Plan za Bregzit je potreban odmah\nutorak, 02. apr 2019, 19:04 -> 19:16\nMakron Britancima: Plan za Bregzit je potreban odmah\nPredsednik Francuske Emanuel Makron zatražio je od zvaničnog Londona da pre samita u Briselu sledeće nedelje iznese plan i prekine zastoj u Bregzitu i upozorio da Britanija rizikuje da se suoči sa "neurednim" izlaskom iz Unije.\n"Ako Velika Britanija skoro tri godine posle referenduma nije sposobna da dođe do rešenja koje bi imalo većinsku podršku, Bregzit bez dogovora će biti izabran sam od sebe", istakao je Emanuel Makron.\nFrancuski predsednik je, govoreći o predstojećim izborima sa premijerom Irske Leom Varadkarom, rekao da je bez obzira da li taj alternativni plan uključuje vanredne izbore, referendum ili carinsku uniju odluka o tome na Britaniji, ali da je odgovor potreban odmah, navodi Rojters.\nGlavni pregovarač EU za Bregzit Mišel Barnije rekao je ranije da uprkos tmurnoj prognozi i dalje postoji šansa da se postigne dogovor o Bregzitu na samitu u Londonu 10. aprila.\nUkoliko tada EU i Britanija ne nađu zajedničko rešenje, Britanija će zvanično 12. aprila napustiti evropski blok bez ikakvog dogovora.\n(utorak, 02. apr 2019, 22:35) - anonymous [neregistrovani]\nMislim da je sada sve jasno\nIzlazak Britanije iz EU je bez dileme ali se to namerno razvlači da bi BR mogla da glasa za EU Parlament. Saodnos snaga po tom pitanju je veoma nepovoljan za neke prijatelje Britanije koji ostaju u EU, kao i za neke koji pretenduju na članstvo. Zato Mej i još neki u BR razvlače da bi mogli da glasaju i time utiču na ostale u EU, kao i da bi u EU ostavili povoljniji odnos snaga - za sebe i svoje prijatelje ubuduće.\n(utorak, 02. apr 2019, 19:38) - Aotearoa [neregistrovani]\nMakrona treba vise da brine\nto sto jos uvek ne postoji dogovor sa "zutim prslucinma" !\nHarper: Ne obećavam da ćemo otići 31. oktobra\nFaraž kuca na vrata Dauning strita 10\nMajkl Gov nudi besplatne pasoše državljanima EU\nU junu novo glasanje o Bregzitu\nEP raspravlja o Bregzitu, potkrali se snovi o boljoj Evropi\nDo Bregzita i dalje trnovitim putem\nNovi rok za Bregzit 31. oktobar\nTereza Mej traži novi rok, a Makron plan\nMej i Merkel za čist izlazak Britanije iz EU\nHong Kong: Desetine hiljada na ulicama, traže ostavke


Eksperti: Pšenice će biti i za izvoz - Bizlife.rs\nEksperti: Pšenice će biti i za izvoz\n13:14 Beograd, 29/11/2011\nRealno je očekivati da u Srbiji ove godine pšenicom bude zasejano oko 500.000 hektara, što će uz prosečan prinos, biti sasvim dovoljno ne samo za domaće potrebe, već i za izvoz, izjavili su danas za Tanjug predstavnici Ministarstva poljoprivrede i trgovine i naučnih institucija.\nPomoćnik ministra poljoprivrede i trgovine Miloš Milovanović kazao je da je setva pšenice u Vojvodini završena, i to na oko 260.000 hektara, dok su u centralnoj Srbiji površine pod hlebnim žitom nešto manje, a procenat izvršenja setve trenutno iznosi oko 90 odsto. On je dodao da “nije nova situacija” da se pšenica, pogotovo u centralnoj Srbiji, seje van agrotehničkog roka, i to naročito u ovoj godini koja je bila veoma teška, pre svega u pogledu vremenskih uslova.\n“Veoma nizak nivo padavina otežavao je setvu, a sa druge strane, donekle ometao normalan razvoj semena, odnosno nicanje pšenice”, ukazao je Milovanović.\nPrema podacima sa kojima Ministarstvo raspolaže, ukupne površine pod pšenicom opet se kreću na nivou višegodišnjeg proseka, što je oko 500.000 hektara na nivou cele teritorije Srbije, naveo je on.\n“Ove površine su itekako dovoljne ne samo za ukupne potrebe naše zemlje, koje iznose oko 1,6 miliona tona godišnje, već i za formiranje adekvatnih tržišnih viškova”, kazao je Milovanović.\nOn je naglasio da je “potpuno jasno da će pšenica, na osnovu zasejanih površina, ukoliko se ne dese neke elementarne nepogode u međuvremenu, predstavljati veoma bitan izvozni artikal i u sledećoj godini”. Milovanović je podsetio da ovu godinu karakteriše praktično veća proizvodnja pšenice od inicijalno planirane za 2010. koja je iznosila oko 1,9 miliona tona.\nKonačni rezultati žetve pokazali da je ukupna proizvodnja pšenice bila veća od 2,1 milion tona, što znači da će posle zadovoljavanja domaćih potreba, na raspolaganju ostati više od 500.000 tona hlebnog žita za izvoz u zemlje regiona i EU, precizirao je Milovanović.\nDirektor Instituta za ekonomiku poljoprivrede dr Drago Cvijanović rekao je da će, prema podacima kojima taj institut raspolaže, u Srbiji pšenicom biti zasejano između 450.000 i 500.000 hektara.\n“U agrotehničkom roku je posejano nešto manje površina u odnosu na raniji period, ali očekujem da se pšenica, kada padne dubok sneg i kiša, ipak ‘izvuče’ na proleće”, dodao je on. “Istovremeno, očekujemo da će naši instituti ponuditi jare sorte pšenice i da će jedan deo površina biti zasejan i u proleće”, rekao je Cvijanović.


S dečkom skovala plan o prevari: Dala da je masakriraju za milion evra!\nA. J. 12. marta 2019. 20:32\nJednoj devojci iz Slovenije, koja je namerno sebi cirkularnom testerom odsekla šaku, da bi dobila novac od osiguranja, preti i do osam godina zatvora.\nPolicija je saopštila da se 21-godišnja žena nadala da će od osiguranja dobiti 400.000 evra.\nMeđutim, nekoliko osiguravajućih kuća prijavilo je policiji sumnjiv splet okolnosti koji je prethodio nesreći. Naime, ispostavilo se da je 21-godišnjakinja neposredno pre stravične povrede ugovorila unosne polise osiguranja za slučaj nezgode kao i životno osiguranje. I to u pet kompanija koje se bave osiguranjem.\nPrema polisama, osiguravajuća društva bila su dužna da isplate tačno 383.400 evra 21-godišnjakinji odmah. A ako se pokaže da ruka neće uspeti da se oporavi, onda bi maksimalna odšteta iznosila čak milion i 250.000 evra!\nDevojka je otprilike mesec dana nakon nesreće nazvala jednu pa drugu, treću osiguravajuću kuću zahtevajući isplatu novca, ali osiguravajuća društva su odlučila da potraže pomoć policije i tu je klupko počelo da se odmotava.\nNaizgled bizarna nesreća pri sečenju grana bila je, ispostavilo se, pažljivo planirana. Policija sumnja da su 21-godišnjakinja i njen 29-godišnji dečko osmislili plan da izvuku novac od osiguranja i da su joj zapravo namerno naneli teške povrede testerom, kao i da su odrezani deo ruke namerno ostavili na mestu nesreće da bi dobili maksimalnu, milionsku odštetu.\nLekari su je, međutim, na vreme pronašli da je hirurški zašiju.


SAD: Oko četiri miliona zaposlenih u turizmu moglo bi ostati bez posla – SveVesti.net\nSAD: Oko četiri miliona zaposlenih u turizmu moglo bi ostati bez posla\nU SAD bi zbog korona virusa, 44 odsto zaposlenih u hotelima širom zemlje ili skoro četiri miliona ljudi moglo da ostane bez posla, upozorila je Američka asocijacija za hotelske i druge vidove smeštaja.\nNajveće posledice i gubitke će, prema procenama čelnika Asocijacije Čipa Rodžersa, doživeti glavna turistička sedišta  Njujork, Kalifornija, Nevada i Florida koju samo godišnje poseti oko 125 miliona domaćih i stranih turista.\n“Uticaj na našu industriju je već ozbiljniji od svega što smo doživeli ikada ranije, uključujući i 11. septembar i veliku recesiju 2008. godine u kombinaciji”, rekao je Rodžers za New York daily news.\nPrema njegovim rečima, Bela kuća i Kongres moraju preduzeti hitne mere kako bi zaštitili bezbroj radnih mesta, pružili olakšice posvećenim i marljivim radnicima i obezbedili da rukovodstvo malih preduzeća i vlasnici franšiza – koji predstavljaju više od polovine hotela u zemlji – mogu tvoja vrata da i dalje drže otvorena.\nSamo prošle nedelje Marriott koji u svetu zapošljava više od 130. 000 počeo je sa optuštanjima, navodi NY daily mail.\nPrevious Kanada: Hvalili se što su pokupovali sve zalihe mesa, sada im prete smrću\nNext Muškarac u SAD umro usled samostalnog lečenja od COVID-19


Tradicionalnu svetlosnu čaroliju u novosadskom Limanskom parku i Sava Promenadi ispred Galerije u Beogradu, organizuje “Balkanopolis centar za modernu tradiciju”, pod generalnim pokroviteljstvom Vlade Republike Srbije i Grada Novog Sada, uz pokroviteljstvo grada Beograda i podršku ambasade Narodne Republike Kine u Srbiji.\nInicijator i osnivač festivala, naš istaknuti umetnik Slobodan Trkulja, koji uživa veliku popularnost u Kini i radi na kulturnoj razmeni između dve zemlje, naglašava da ovogodišnji festival donosi još više radosti i svetlosti, kao i brojne novine.\n- I ove godine ćemo uz fantastične svetlosne instalacije dočekati kinesku Novu godinu u Beogradu i Novom Sadu i na taj način doprineti još većem zbližavanju naroda Srbije i Kine koje vežu tradicionalno prijateljstvo i izuzetno bliski odnosi- kaže Trkulja.- Raduje me što se tradicija nastavlja i što sve više ljudi privlači šarena postavka koja podseća na svet kineskih bajki. „Kineski festival svetla“ će i ovog puta biti prava prilika da sa porodicom i dragim prijateljima prošetate i na siguran i bezbedan način posetite svet kreativne igre svetla.\n- Jedan od favorita posetilaca biće muzičko-svetlosne interaktivne gazilice, koje će posetioci aktivirati plešući po njima u Galeriji kod ulaza 5, a novinu u Beogradu predstavljaće i impozantna “Leptirova krila” . Limanski park u Novom Sadu svetleće kao nikada uz dva kineska zmaja, životinjsko carstvo, magične jelene, čarobne ribe i mnoge druge atraktivne svetlosne instalacije – kaže Jelena Galetin iz organizacije festivala i naglašava da je svetlosni spektakl kreirala jedna od vodećih svetskih kompanija za izradu umetničkih lampiona iz kineske provincije Sečuan.\nKineska Nova godina kineksi festival svetla kineski festival svetla beograd novi sad Novi Sad Beograd


Krivična prijava protiv Zvizdića zbog nezakonite podjele 450.000 KM\nTužilaštvu BiH dostavljena je krivična prijava protiv predsjedavajućeg Savjeta ministara u tehničkom mandatu Denisa Zvizdića i direktora Kancelarije za zakonodavstvo Savjeta ministara Džemaila Ćibe zbog odluke o odobravanju 450.000 KM iz tekuće rezerve, pišu "Nezavisne novine".\n"Odluku je donio Savjet ministara /u tehničkom mandatu/ kao kolektivni organ i za nju su glasali svi ministri, uključujući i ministra finansija i trezora Vjekoslava Bevandu", rekla je Amela Mulavdić, savjetnik za medije u kabinetu predsjedavajućeg Savjeta ministara u tehničkom mandatu.\n"Dodjela sredstava opštinama kao upravnim nivoima koji se finansiraju iz budžeta ne bi bila dozvoljena ni da je budžet za tekuću godinu usvojen", navodi se u prijavi.\nIz nekoliko izvora u Savjetu ministara "Nezavisnim novinama" potvrđeno je da je i prije sjednice na kojoj je usvojena sporna odluka bilo riječi o tome da je ona nezakonita jer su institucije BiH na privremenom finansiranju, ali i zbog toga što se novac iz budžetske rezerve dodjeljuje opštinama.\nNakon što je konstatovano da nema dovoljno novca, odluka je izmijenjena na 450.000 KM, a sporno je to što je od Ministarstva ponovo zatraženo mišljenje na taj iznos, naknadno - 7. avgusta, i to dva dana poslije usvajanja odluke.\n"Na izmijenjeni iznos za isti sadržaj odluke zatraženo je mišljenje nakon njenog donošenja, ne prije, kako to zakon propisuje", navodi se u prijavi protiv Zvizdića i Tužilaštvu BiH predlaže da se od Suda BiH zatraži određivanje privremene mjere kojom bi se spriječila realizacija nezakonite odluke i time zaštitio budžet institucija BiH.\nDenis Zvizdić zloupotreba položaja\nProdanović: Zvizdić kasni godinu dana